Gorka Knorr: «Gitarrista laguntzaile bikaina zen Pertur. Harmonia fina jartzen zien kantei» | Kultura | Berria\nGorka Knorr: «Gitarrista laguntzaile bikaina zen Pertur. Harmonia fina jartzen zien kantei»\nGaur 50 urte bete dira Gorka Knorrek lehenengo kontzertua eman zuenetik. Abeslari eta politikariak sare sozialetan zabaldu ditu argazkiak: Gasteizko Iradier mendizale elkarteko aretoan abesten ari da, gero desagerraraziko zuten ETA pm-ko kidea gitarrarekin lagun zuela.\nEdorta Gonzalez de Matauko, Pertur eta Gorka Knorr (zutik) aurkezten, Iradier mendi elkartean, 1971eko otsailaren 19an emaniko kontzertuan. Gorka Knorrek utzitakoa\nGaur mende erdia beteko Gorka Knorr kantugile-abeslariak lehenengo kontzertua eman zuela. Gasteizko Manuel Iradier Elkartean izan zen, eta Eduardo Moreno Bergaretxe Pertur izan zuen lagun gitarrarekin.\nMusikazalez inguraturik hazi zen Knorr. Pianoa zen Natxo anaiaren tresna, eta gitarra Jon anaiarena. Baina gitarra jotzen ikasi, Perturrekin ikasi zuela adierazi du Knorrek. 1968. urtean ezagutu zuen hura. Harreman handia zegoen bi familien artean. Gero euskaltzain izango zen Enrike Knorr anaiak (2008an hila) Perturren anaia Alvarorekin ikasten zuen. Gorkak berak Perturrekin ikasten zuen, ESTE unibertsitatean (EUTG izena du gaur). «Egunero joaten nintzen haren familiak Getaria kalean zuen etxera».\nPertur «oso gitarrista fina» zela adierazi du Knorrek. Hark ordurako bazuen rock talde bat: Los Amis. Donostiako Mundaizko Jesuiten mezetan jotzen zuten. «Ezkerra zen Pertur, eta horregatik ezin nuen haren gitarra erabili, eta niretzako beste bat erosi behar izan nuen».\n1970eko maiatzaren lehenengo manifestazioan atxilotu zuen Poliziak Knorr, eta Martuteneko espetxean sartu zuten. «Espetxeko zuzendariari idatzi nion eskatzeko gitarra kartzelan sartzen uzteko. Eman zidan baimena, baina bakarrik erizaindegian jotzeko». Han sortu zituen Knorrek bere lehen abestiak.\nGorka Knorrek Martuteneko espetxeko zuzendariari idatzitako agiria, gitarra kartzelan sartzen uzteko eskatzen. GorkA Knorr\nBerriz espetxetik pasatu ondoren, hurrengo urtean kalean zen Knor. Eta orduan eduki zuen aukera lehenengo kontzertua emateko, Iradier mendizale elkartean. Knorrek kontatu duenez, Edorta Gonzalez de Matauko filosofia ikasle eta lagunak aurkeztu zituen bi musikariak. Gero Oskorrik famatuko zuen Aita semeak kanta egin zuten, eta, Laboaren bertsioez gain, bere piezak abestu zituen Knorrek. Horietako bat Txakurrak zuen izenburu. «Bi hanketako txakurrak esaten du kantak». Horrez gain, Resurreccion Maria Azkueren bertso batean oinarrituriko kanta bat.\nLehen emanaldiaren beste irudi bat: Pertur eta Knorr. Gorka Knorr\nJoseba Azkarraga zegoen orduan Iradier elkartearen zuzendaritzan, eta mugimendu abertzalearen gune bat zen.\nKontzertu arrakastatsua izan zen: ehun bat entzule bildu zituzten elkartearen aretoan. Gero, Lakuntzan (Nafarroa), Aramaion (Araba) eta beste hainbat herri txikitan jotzeko aukera eduki zuen Knorr-Pertur bikoteak. «Gitarrista laguntzaile bikaina zen Pertur. Harmonia fina jartzen zien kantei».\nGasteizko kontzertu hark «bultzada handia» eman zion Knorren musika ibilbideari, hark azaldu duenez. «Lehenengo pausoa beti da garrantzitsua». Izan ere, Iradier elkarteak antolatzen zuen urtero Mairulegorretako kobazuloko (Zigoitia, Araba) Euskal Jaian, eta, ordutik Knorr urtero gonbidatzen zuten han jotzera. «Garrantzitsuenek jotzen zuten han: Benito [Lertxundi], Xabier [Lete]».\n1973an, Lourdes Iriondorekin, Leterekin eta Lertxundirekin batera kontzertua eman zuen Knorrek Gasteizko Guridi antzokian. «Hortik aurrera askoz errazagoa izan zen niretzat, nire aita eta ama pontekoak izan baitziren».\nKnorr, Benito Lertxundi, Lourdes Iriondo eta Xabier Leterekin, Gasteizko Guridi antzokian, 1973an. Gorka Knorr\nBaina Perturrekin osatzen zuen musika bikoteak ibilbide laburra eduki zuen. 1972an, Perturren ihes egin behar izan zuen Iparraldera. ETA pm-ko kidea zen.\nKnorrek ez zuen Pertur ikusterik izan 1973ra arte. Izan ere, Espainiako Poliziak pasaportea ukatzen zion, «abeslari abertzale arriskutsua» zelakoan, Knorrek berak kontatu duenez. Baina, halako batean, 1973an «nahaste bat gertatu zen Poliziaren bulegoetan, eta pasaportea eman zidaten». Horrekin, Lapurdira joan, eta Saran ikusi zuen musikakide ohia.\nPertur 1976ko uztailaren 23an desagertu zen, eta oraindik ez dago argi nola. Bertsio baten arabera, indar parapolizialek desagerrarazi zuten. Triple A (Alianza Apostolica Anticomunista) erakundeak hartu zuen bere gain. Perturren familiak, berriz, ETA (pm)-ko Komando Bereziei leporatu izan die erantzukizuna, talde barneko ika-mika ideologikoak zirela medio.\nDesagertu baino bi aste lehenago ikusi zuen Knorrek Pertur azkenekoz. Donibane Lohizunen (Lapurdi) abestu zuen Knorrek, eta, ondoren tren geltokira eraman zuen iheslaria. «'Ea laster ikusten dugun elkar beste aldean', esan zion neure amak», kontatu du abeslariak. «'Ez dakit, Teresa', erantzun zion Perturrek; 'astakilo hauekin edozein gauza gerta daiteke'». Knorrek kontatu du ETA pm-ko kideak etxean sartu zitzaizkiola Perturri, gauzak miatu, eta traidoretzat jo zutela.\nGaur 50 urte emaniko kontzertu hartan musikaren munduan sartzen lagundu zion gitarrista ezker finarekin zer gertatu zen ez jakitea... «bihotzean, beti eramango dut min hori».


Igorren, Jakinduriek mundue erreko dau! - Zientzia Kaiera\nIgorren, Jakinduriek mundue erreko dau!\nKike Amonarrizek gidatuko duen “Jakinduriek mundue erreko dau” saioan, hiru bertsolari eta hiru zientzialari izango dira oholtza gainean: Miren Amuriza, Andoni Egaña eta Maialen Lujanbio bertsolariak, alde batetik, eta Jon Larruskain genetika eta jarduera fisikoa arloko UPV/EHUko ikertzailea, Elena Lazkano robotika mugikorra arloko ikertzailea eta Bittor Rodriguez elikagaien teknologian doktorea, bestetik.\nIgorreko Lasarte aretoan irailaren 23an, arratsaldeko 20:00etan hiru zientzialarik gai bat hartu eta horren inguruko azalpen laburrak emango dituzte. Hamar minutuko hitzaldi laburretan hainbat kontzeptu azalduko dituzte zientzialariek. Kike Amonarriz aurkezle eta soziolinguistaren laguntzaz bertsolariek informazioa deskodetu eta doinua eta errima jarriko dute ondoren.\n20:00. Jon Larruskainek “Dopin genetikoa, superkirolariak diseinatzeko gai?” hitzaldia eskainiko du eta jarraian Miren Amuriza, Andoni Egaña eta Maialen Lujanbio bertsolariek erritmoa emango diote.\n20:30. “Robotak, zure lagun min onenak” hitzaldia egingo du Elena Lazkanok eta, segidan, bertsolariek doinua jarri.\n21:00. Bittor Rodriguezen “Hala ere, jango zaitut!” hitzaldiaren ostean bertsolarien errimari ekingo diote.\nZientzia eta bertsolaritza, bertsolaritza eta zientzia izango ditugu bidelagun UPV/EHUko Kultura Zientifikoko Katedraren eta Igorreko Udalaren eskutik, “Jakinduriek mundue erreko dau 2017” ekitaldian. Sarrera librea eta doako da.\nZatoz jakinduriaz eta bertsoz osatutako txapela janztera… eta ibili munduan!\n2017ko irailaren 23a\nAgirre Lehendakari Etorbidea, 19\nMaiatzean “Jakinduriek mundue erreko dau” bertsozientzia ikuskizuna Gipuzkoan\nZientzia Kaiera-k idatzia 15maiatza\nEuskal Herriko ibaien kontserbazioa\nZientzia, Artea eta Kaleko Kultura\nEEZZ18, Euskadiko zientzia dibulgatzaile eta komunikatzaileentzako topagunea\nUnibertsoa sortu eta “gutxira” kozinatu ziren lehen izarrak\nErosi berri duzun arropa garbitu al duzu?\nAsteon zientzia begi-bistan #203\nEzjaintasunaren kartografia #216


Haragia igandeetan bakarrik jaten zen - Ahotsak.eus\nHaragia igandeetan bakarrik jaten zen\nHaragia igandeetan bakarrik jaten zen
Ganadua nola zaintzen zuten azaltzen du. Hiltzera Eibarko hiltegira eramaten zituzten oinez. Pasadizo bat kontatzen du. Txerriak etxerako hazten zituzten. Igandeetan jaten zuten haragia, osterantzean ez zen haragirik izaten. Abereak gaixotzen zirenean albaitariarengana eramaten zituzten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-019-012 kodeko bideoa nahi duzula aipatzea: ahotsak@ahotsak.eus\nGanadua nola zaintzen zuten azaltzen du. Hiltzera Eibarko hiltegira eramaten zituzten oinez. Pasadizo bat kontatzen du. Txerriak etxerako hazten zituzten. Igandeetan jaten zuten haragia, osterantzean ez zen haragirik izaten. Abereak gaixotzen zirenean albaitariarengana eramaten zituzten.\nGaia(k): Ohiturak eta bizimodua » Elikadura » Jatekoa eta edatekoa , Ohiturak eta bizimodua » Kontakizunak eta sinesmenak » Anekdotak, kontakizunak , Baserria » Baserriko lanak » Baserriko animaliak , Baserria » Baserriko lanak » Abere-hiltzea\nTaloa eta morokila ugari jandakoa\nKatilu forman egindako errazionamenduko ogia\nTxerria urte osorako\nGaizkiulertua bizi guztian gogoan\nEuskararen inguruko anekdotak\nSortalde, sartalde, hegoaldea eta iparraldea\nGarai bateko laboreak; baba klaseak\nAuzoen arteko borrokak Errenterian\nEsnea etxez etxe banatzen


EAEko Justizia Auzitegi Nagusiak zinemetan gozokiak eta freskagarriak kontsumitzeko debekua berretsi du\nAuzitegiak berretsi egin du, oraingoz, "ohiko programazio arruntaren menpeko kultura-jarduerak egiten diren instalazioetan gozokiak, freskagarriak eta antzekoak kontsumitzeko debekua" ez baliogabetzeko erabakia.\nGarrido epailea bat dator Eusko Jaurlaritzarekin zinema aretoetan jatea debekatzearekin\nEuskal Autonomia Erkidegoko Auzitegi Nagusiko Administrazioarekiko Auzien Salak berretsi egin du, oraingoz, Eusko Jaurlaritzak zinema-aretoetan gozokiak eta freskagarriak kontsumitzeko emandako debekua.\nEAEko Justizia Auzitegi Nagusiak, astearte honetan argitaratutako auto batean, Gotzone Sagardui Osasun sailburuaren urriaren 6ko Aginduan aurreikusitako murrizketa horren indarraldia kautelaz etetea ukatzea erabaki du. Agindu hori EZAE Euskadiko zinema-aretoen elkarteak eta FECE Espainiako Zinemen Federazioak eskatu zuten.\nEZAEk eta FECEk errekurtsoa aurkeztu zuten urriaren 26an, Eusko Jaurlaritzak ezarritako gozokiak eta edariak kontsumitzeko debekua urgentziaz eteteko. Beren ustez, murrizketa "arbitrarioa eta neurrigabea" da, eta egunero 278.432 euro galtzea dakarkie.\nEgun berean, Administrazioarekiko Auzien Salak kautelazko neurriak atzera bota zituen, eta Eusko Jaurlaritzari bere argudioak aurkezteko aukera eman behar zitzaiola iritzi zion. Horiek aztertu ondoren, EAEko Auzitegi Nagusiak zinema-aretoen elkarteen eskaera ukatzea erabaki du, baina ez da gaiaren muinean sartzen, aurrerago erabaki beharko baitu auzia sakon aztertu ondoren.\nAstearte honetako ebazpenean, Euskal Auzitegiak berretsi egin du, oraingoz, "ohiko programazio arruntarekin kultura-jarduerak egiten diren instalazioetan gozokiak, freskagarriak eta antzekoak kontsumitzeko debekua" ez baliogabetzeko erabakia.


Adierazleak eta estatistikak - Ogasuna\nApartatu honetan, batez ere, udal esparruari buruzko adierazleak eta estatistikak bildu dira, zenbaitetan eskualde edo lurralde historikoaren mailako eranskinak gehituz. Arlo ekonomiko, finantzario eta sozialeko informazioa uztartzen du.\nEstatistikek, beren balio absolutu propioez gain, beste lurralde esparruekiko balio erlatiboak, banaketa portzentualak eta taula parekatzaileak biltzen dituzte.\nUdal nahiz eskualde mailako zein biztanleria multzoen araberako adierazle sail zabala. Adierazle horiei esker, aipatu esparruen profil eta ezaugarri nagusiak ikuspegi bikoitzetik ezagutu eta balora ditzakegu, ekonomiaren eta gizartearen ikuspegitik.\nErrenta zerga estatistikak (1996-2006)\nPertsona Fisikoen Errentaren gaineko Zergan (PFEZ) egindako aitorpenen emaitza nagusiak, zergadunaren bizileku den udalerriaren arabera sailkatuta. PFEZaren aitorpen kontsolidatuak honakoak jasotzen ditu: errentaren iturriak, oinarri likidagarria, kuota osoa, kenkariak, kuota likidoa eta konturako ordainketak. Azkenean, kuota diferentzial likidoa ematen du.\n2007ko ekitalditik aurrerako datuak Departamentuko Estatistika Atariko Datu-Bankuan aurkitu daitezke.\nUdal sarreren bilketa estatistikak\nUdal zergak eta zuzenbide publikoko bestelako udal sarrerak direla eta, Foru Aldundiak bildutakoaren datuak udalek eta aldundiak sinatutako hitzarmenen ondorioz.\nJarduera Ekonomikoen gaineko Zergari lotutako jarduera kopurua, jarduera arloen eta subjektu pasibo motaren arabera sailkatuta. Jarduera ekonomikoak bere osotasunean duen garrantzi erlatiboa islatzen dute. Esparru desberdinak alderatzeko aukera ematen du.\nUdalen adierazle ekonomiko eta finantzarioen taulak eta grafikoak: aurrezkia, zorpetzea, zerga ahalmena, presio fiskala, likidezia,…\nUdalen adierazle ekonomiko-finantzarioen taulak eta grafikoak, Udalak Finantzatzeko Foru Funtsaren bilakaera, udal tributu propioen ondorioz jarduneko urtean zehar egin beharreko konturako ordainketak,… Eta gainera, udalen aurrekontuak eta likidazioak kapituluka, zerga sarrera nagusien xehetasunak, gastu programen zehaztapenak, kostu efektiboak eta ordainketen batez besteko epea (OBBE).\nUdal zerga tasak eta Gipuzkoako Aldizkari Ofizialean (GAO) argitaratutako zerga ordenantzetarako sarrera.\nKoiuntura ekonomikoaren adierazleak\nGipuzkoako ekonomiaren bilakaera jarraitzeko tresna erabilgarri eta eguneratua. Lan merkatuari buruzko datuak, industri produkzioari buruzkoak, hala nola kontsumorako prezioen indizeari eta interes tipoei zein kanbio-tasei buruzko datuak erakusten ditu.\nBeste estatistika batzuk\nBesteak beste, biztanle kopuruari, berandutza interesei eta diruaren legezko interesari buruzko laburpen taulak eta alderaketak eskura daitezke.


Lapurdiko kostaldean arazo larriak sor ditzake itsasoak | Basque Country | KAZETA\nItsasoaren eraginez, azken hilabeteetan hainbat luizi izan dira 35 kilometro dituen Lapurdiko kostaldean, hondartzak “desagertzeko” eta etxebizitzak kaltetzeko arriskuan ezarriz. Arazoaz kezkaturik, elkarteak eta instituzioak neurriak aztertzen ari dira.\nHaritz Larrañaga|07/04/2020|0 commment Updated at:\nItsasoak Bidarteko hondartzan eragindako kalteak erakusten dituen irudia.. © Gara\nBatez beste, urtero 25 zentimetro barneratzen da itsasoa Lapurdiko kostaldean eta badira bereziki kalteberak diren eremuak. Bidarte eta Biarritz arteko kostaldean, erraterako, lur jausiak ohiko bilakatu dira, eta hondartza batzuk desagertzeko zorian dira. Biarrizko hondartza guziek gero eta leku gutiago dute, eta soilik itsasbeheran dira erabilgarriak. Bereziki larria da Marbella eta Miramar hondartzen kasua, eta ondorioz, desagertzen lehenak izanen direla aurreikus daiteke, Gara egunkariak argitaraturikoaren arabera.\nKostaldeko eremu batzuk ingurune naturalen izendapena dute eta “ezin dira ukitu”. Horregatik, higadurari aurre egiteko neurriak hartu nahi izan dituzten herriko etxeek oztopo anitz izan dituzte. Emmanuel Alzuri Bidarteko auzapezak 2017an higadurari aurre egiteko lanak egitea proposatu zuen, baina salatu zuenez, Estatu frantsesak ez zion neurririk hartzen utzi. Izan ere, badira, eremu publikoak eta baita eremu pribatuak ere, eta azken hauek neurriak hartzeko eskatzen diete beren herrietako ordezkari politikoei.\nAturri eta Bidasoa ibaien artean 35 kilometroko kostaldea du Lapurdik, eta, adituen erranetan, gehiago edo gutiago, eremu horretan dauden 400 etxebizitzei eragingo die higaduraren arazoak datozen hogei urteetan.\nLapurdiko kostaldean arriskuan egongo liratekeen eremuetako etxebizitzen birkokatzeak zenbateko kostua izanen lukeen oraindik inork argitu ez badu ere, bestelako egituretan egin beharko diren egokitzapenak oso garestiak izanen direla aurreikus daiteke. Hendaia eta Zokoa lotzen dituen Erlaitzeko errepidea, adibidez, arrisku eremuan dago, eta epe luzera baliorik gabe geratuko da egunero 6.000 ibilgailuk erabiltzen duten bidea.\nBestalde, kostaldeko eremuak itsasotik babesteko behaketa eta sendotze lanak jada indarrean dira iaztik. Euskal Hirigune Elkargoak 150 milioi euroko aurrekontua du 2043. urte bitartean lan horiek burutzeko.\n“Itsasbazterreko arriskuak kudeatzeko estrategia” egitasmoaren baitan, Lapurdiko kostaldeko arazoak kudeatzeko eskumena duen Euskal Elkargoak 11 eremutan banatzen ditu Angeluko Barra hondartzaren eta Hendaiako Ondarraitzen artean dauden 35 kilometroak, eta eremu bakoitzaren lehentasunen arabera, lekuko estrategiak prestatu ditu.\nEremu guzietan egingo da jarraipen zehatz bat higaduraren eboluzioa neurtzeko, baina horrez gain arrisku gune nagusietan kostaldea indartzeko lanak egingo dira. Biarritzen bezala, biztanleen eta bisitarien segurtasuna arriskuan izan daitekeen lekuetan egin beharreko lanak ezinbestekoak izanen dira.\nEremuaren izaeraren arabera, lur jausiak ekidin edo higaduraren ondorioak murrizteko lanek ez dute etenik izan azken urteetan. Horren adibide garbia dira Lapurdiko hondartza gehienetan ikus daitezkeen harri handiekin osaturiko barrikada modukoak. Aurrerantzean, haatik, lan horiek ugaritu eginen dira eta, batez ere, modu koordinatuan gauzatuko dira.\nEuskal Elkargoak higaduraren arriskuari aurre egiteko estrategia aurkezten duen txosteneko datuen arabera, higadurak gehien kolpatu duen eremua Bidarteko Ilbarritz eta Erretegia hondartzen artean dagoena da.\nEuskal Itsasbazterra zentroa\nEstatu frantsesean dauden 87 ingurumen-hezkuntza zentroetako bat da Euskal Itsasbazterra gunea eta bere egiteko nagusia ingurumenarekiko hezkuntza sustatzeko sentsibilizazio lana egitea da. Lapurdiko kostaldean diren eskoletan egiten dituzten sentsibilizazio saioez gain, helduentzako doako irteerak ere antolatzen dituzte Hendaia eta Zokoa arteko Erlaitzeko labarretara, izan ere, Euskal Itsasbazterra zentroa leku pribilegiatu batean aurkitzen da, Hendaiako Abadia naturagune babestuan.\nIaz abian ezarri zuten “Arriskua” programaren barnean, lau arlo jorratzen dituzte zentroko kideek: uholdeak, itsaski handiek sortzen duten itsas murgilketa, uraren kutsadura eta kostaldeko higadura.\nUdalekuetan diren haurrekin ere lan egiten dute, “euskaraz ere bai”, azpimarratu du Laurence Elizetxe zentroko langileak. Kostaldeko arriskuen inguruan jendea sentsibilizatzeko bitarteko anitz erabiltzen dituztela jakinarazi du, hala nola, jokoak, formakuntza tailerrak, erakusmahaiak edota zinema eztabaidak. “Askotan harriturik geratzen naiz, zeren haurrek biziki ontsa ulertzen dute higaduraren fenomenoa, informazio ugari dute, baita 6 urteko haurrek ere”, nabarmendu du.\n“Itsasoak irabaziko du”\nPasa den otsailaren 3an Lapurdiko kostaldeko higaduraren arazoaren berri emateko ekitaldia antolatu zuen itsaslabarren zaintzaz eta garapenaz arduratzen den elkarteak. “Sale temps pour la Planète: Pays Basque, péril en la demeure” (Garai zikinak planetarentzat: Euskal Herria, arriskua etxean) dokumentala eman zuten Biarrizko Coliseo zineman eta hitzaldia eskaini zuten Lapurdiko kostako geologia komisioko kide diren Gilbert Guingand geologoak eta Alistair Brockbank geomorfologian adituak.\nAipatu dokumentalean higadurak jarduera ekonomikoak eta etxebizitzak arriskuan jartzen dituela azaltzen dute, eta baita Lapurdiko kostaldeko zenbait adibide jarri ere. Bidarteko Erretegia hondartza kasu esanguratsua da. 2012an lur jausi esanguratsuak izan ziren, eta ordutik urtero izaten dira hondartzako labarretan. Eremu bereziki kaltebera da. Erretegia hondartzaren ondoan dagoen etxebizitza batek, adibidez, bi hektarea lur baino gehiago galdu ditu azken hamarkadan.\nDokumentalean agertzen den beste kasu ikusgarria Donibane Lohizuneko La Reserve hotelarena da. 2017an, igerilekua hetsi behar izan zuten lur jausi baten ondorioz, eta “hondamen natural” gisa onartua izan zenez, asurantzak ordaindu zituen kalteak.\nChristophe Garner Akitaniako kostaldeko behatokiko ingeniaria da, eta haren iritziz, “kostaldea babes dezakegu zenbait denboraz, lurra eusteko harriak ezarri, ekaitzen kontrako neurriak hartu, eta abar, baina epe luzera begira ez dago zereginik, itsasoak irabaziko du”.\nLegedi berria Estatu frantsesean\nAkitaniako kostaldean higadurak izanen duen bilakaera aztertzen hasi ziren 2009an GIP (Interes Publikoko Taldea) egitura osatzen duten arlo desberdinetako eragileak, hala nola, udalerriak, ikertzaileak...\nAdituen erranetan, Atlantikoari begira dagoen Frantzia mendebaldean 2050. urterako itsasoak 50 metro lur “jango” ditu hareaz osaturiko eremuetan, eta arrokaz osatutako itsasbazterretan, berriz, 27 metro. Horri gehitu behar zaizkio noizbehinka izaten diren itsaski bortitzek eragin ditzaketen kalteak. Erraterako, 2013 eta 2014. urteetan izan ziren ekaitzek higadura prozesua bizkortu zuten eremu batzuetan.\nItsasbazterreko eremuak klima aldaketara egokitzeko lege proiektu bat aurkeztu zuten Chantal Berthelot eta Pascale Got diputatu sozialistek 2017an Asanblea Nazional frantsesean, baina alboratua izan zen. Iaz, haatik, Elisabeth Borne, Trantsizio Ekologikoaren ministroak higadurari aurre egiteko neurri berriak iragarri zituen.\nHigaduraren ondorioz arriskuan diren etxebizitzen “birkokatzea” eta etxeak eraikitzeko baimenak arautzeko legedia izan zituen hizpide ministroak. 2100. urtea bitartean arriskuan izan daitezkeen etxebizitza kopurua 5.000 eta 50.000 etxebizitza artean izan daitekeela iritzi dio Gobernu frantsesak eta birkokatze plan baten beharra aldarrikatu zuen; baina hitzez harago, oraindik ez da urrats esanguratsurik eman higaduraren arazoari aurre egiteko.\nBornek adierazi zuenez, etxebizitzak eraikitzeko baimen berri bat sortzeko asmoa dute. Horrela, nolabait lurrari lotutako eraikinik ezin izanen da altxatu higaduraren eragina jasan dezaketen eremuetan, egitura “behin-behinekoak eta mugikorrak” soilik eraiki ahalko dira.\nInformazioaren garrantzia ere azpimarratu zuen Bornek: “Eremu horietan bizi nahi duten biztanleentzako informazioa hobetu behar dugu, eta horretarako informazio objektiboa eta gardena eskaintzeko betebeharra ezarriko dugu, higadurak eragin ditzakeen kalteen berri izan dezaten, uholde arriskua duten eremuetan egiten den bezala”.\nBirkokatze plan batek alimaleko kostua du. Eremu kaltetuenetako bat Okzitaniako kostaldea da. Soulac-sur-Mer herrian, erraterako, arazoa begi bistakoa da eta higadurak ekarriko dituen ondorioen adibide bizi bilakatu da. Hareaz inguratua dagoen 2.700 biztanleko herri honetan bakarrik arriskuan diren etxebizitzen birkokatzeak 100 milioi euroko kostua izanen luke. Handik hurbil, 70 kilometro hegoaldera dagoen Lacanau herrian egin dituzten estimazioen arabera, berriz, birkokatzeak 300 milioi euroko kostua izanen luke.


2011ko ekainean %8 bidaiari gehiago etorri da Euskal AEra\nHomeGaiakHotel establezimenduakPrentsa Oharrak 2011ko ekainean %8 bidaiari...\nESTABLEZIMENDU TURISTIKO HARTZAILEEN INKESTA (ETHI), 2011KO EKAINA\n2010eko ekainarekin alderatuta, gaua igaro dutenen kopurua %6 gehitu da\nEuskal AEko hotel-establezimenduetako bidaiari-sarrerak: Eustaten datuen arabera, 2011ko ekainean 220.414 bidaiarik hartu dute ostatu Euskal AEko hotel-establezimenduetan, hau da, aurreko urteko hilabete berean baino 15.618 gehiagok; horrenbestez, %8ko gehikuntza izan da. Arabara heldutako bidaiarien kopurua %4 gehitu da, Bizkaira heldutakoen kopurua %6 eta Gipuzkoara heldutakoena %12.\nEstatutik etorritako bidaiari kopuruak %6 egin du gora, eta atzerritik etorritakoen kopuruak %11. Estatutik etorritako bidaiarien kopurua hiru lurraldeetan gehitu da. Araban %7 gehitu da kopuru hori, Bizkaian %2 eta Gipuzkoan %10. Bizkaira etorritako atzerritar kopurua gehitu egin da (%13), baita Gipuzkoara etorritakoena (%15) ere; baina Arabara etorritako atzerritar kopuruak %6 egin du behera.\nEstatuko bidaiarien artean, gehitu egin dira honakoetatik etorritako bidaiarien ehunekoak: Errioxa, Aragoi, Gaztela eta Leon, Katalunia eta Euskal AE. Baina bidaiari gutxiago etorri dira Madril, Andaluzia, Asturias, Galizia eta Kantabriatik, besteak beste. Atzerritarren artean, Frantziatik, Iberoamerikatik, Alemaniatik, USA-Kanadatik eta Italiatik etorritako bidaiari kopuruak gora egin du; baina behera egin du Portugal, Belgika, Finlandia eta Greziatik etorritakoen kopuruak.\n2011ko ekainean 406.514 gau igaro dituzte bidaiariek; hau da, aurreko urteko ekainarekin alderatuta gaua igaro dutenen kopurua %6 gehitu da, guztira ia 24.237 gau gutxiago igaro baitituzte. Igarotako gauek urte batetik bestera bilakaera positiboa izan dute hiru lurraldeetan: Araban %3 gehitu da kopuru hori, Bizkaian %5 eta Gipuzkoan %9.\nBatez besteko egonaldiaren iraupenak pixka bat behera egin du Euskal AE osoan eta 2010eko ekainaren aldean: 1,87 eguneko egonaldia eman zen 2010eko ekainean eta urte honetako ekainean 1,84 egunekoa. Lurraldeka, Araban 1,79tik 1,78ra jaitsi da egun kopurua; Bizkaian 1,82 egunetik 1,81 egunera eta Gipuzkoan 1,96tik 1,91 egunera.\nPlazen okupazio mailak %5 egin du gora, 2011ko ekainean %50,38koa izan baita. Gorakada horrek hiru lurraldeetan izan du eragina: Araban %5 igo da, Bizkaian %3 eta Gipuzkoan %8. Arabako okupazio maila 2010eko ekaineko %41,51tik 2011ko ekaineko %43,53ra igaro da; Bizkaian %46,32tik %47,68ra igo da eta Gipuzkoan 2010eko ekaineko %53,07etik urte honetako ekaineko %57,25era.\nEuskal AEra etorritako bidaiari kopurua eta igarotako gau kopurua % 16 igo dira, 2010eko ekainarekin konparatuta\nEuskal AEko nekazalturismoko establezimenduetako bidaiari-sarrerak: Ekainean 11.919 bidaiarik hartu dute ostatu Euskal AEko nekazaritza-turismoko establezimenduetan, aurreko urteko hilabete berean baino %16 gehiagok. Araban (%13) eta Gipuzkoan (%33) emaitza positiboak izan dira, baina Bizkaian kopuruak %3 egin du behera. Estatutik etorritako bidaiari kopurua %11 igo da Euskal AEn: %7 igo da Araban eta %23 Gipuzkoan, baina Bizkaian %2 jaitsi da. Euskal AE osoan %73 atzerritar gehiago izan da; Bizkaian %8 gutxiago izan da baina Araban eta Gipuzkoan horien ehunekoak nabarmen egin du gora.\nEkainean 28.332 gau igaro dituzte bidaiariek Euskal AEko nekazaritza-turismoko establezimenduetan; honek %16ko gehikuntza ekarri du aurreko urteko kopuruen aldean. Urtetik urterako hazkunde-tasak positiboak izan dira Araban (%30) eta Gipuzkoan (%26); Bizkaian, ordea, %6 murriztu da tasa hori.\nBidaiari bakoitzaren batez besteko egonaldia berdin mantendu da Euskal AE osoan, 2010eko datuekin alderatuta; hain zuzen, aurreko urteko ekaineko 2,38 egunak eman dira orain ere. Lurraldeka Arabako gorakada handia nabarmendu behar da (%15); lurralde honetako bidaiari bakoitzaren batez besteko egonaldia 2,10 egunekoa izan da 2010eko ekainean eta urte honetako ekainean 2,42 egunekoa. Bizkaian %3 gutxitu da batez besteko egonaldia; aurreko urteko ekainean 2,28 egunekoa izan zen eta 2011ko ekainean 2,21 egunekoa. Gipuzkoan ere behera egin du egonaldiak, %5; izan ere, aurreko urteko 2,59 egunetik urte honetako ekaineko 2,45 egunera igaro baita.\nPlazen okupazio mailak %13 egin du gora; %20,79ko okupaziotik %23,42ko okupaziora igaro da, Araban (%17) eta Gipuzkoan (%24) okupazioak gora egin duelako. Bizkaian, aldiz, %6 egin du behera okupazioak.


Hemen zaude: Hasiera › Hemeroteka › Ez berbazkoak\nKategorizazio hori proposamen bat da, euskal kulturgintzaren soroa goldatu eta ereiten jarraitzeko lur eremua antolatzeko ahalegin bat. Eztabaidarako gonbidapena da eta poztu nau horrek. Ez dakit erronkari erantzuteko gai izango garen, baina kategorizazioa eta horren ondorioz etorriko diren lehentasunen antolaketa hierarkikoa mahai gainean jarri dira, denon bistara.\nSorguneak taldearen kategorizazio proposamenak dantza bigarren maila horretan finkatzea ekar lezake. Dantzazaleontzat irensteko zaila izan daiteke, baina behintzat formulatu egin da eta badaukagu eztabaidatzeko aukera. Okerragoa izan da orain arte bizi izan duguna, agerian planteatu ez, baina praktikan ez izate aintzat hartua.


Jaio da BAIC elkartea:Basque ArtificialIntelligence Center | Joerak • barrixe\nJaio da BAIC elkartea:Basque ...\nBAIC elkartea2021ean sortu da, helburutzat hartuz Euskadi lider aktibo gisa kokatzea Adimen Artifizialarekin lotutako proiektuen ikerketan eta azelerazioan, eta euskal industria-sarearen lehiakortasuna hobetzea.\nLankidetza publiko-pribatuko espazio berri honek adimen artifizialaren garapena sustatuko du Euskadin, ekosistema oso bat egituratuko du teknologia horren inguruan eta sektoreko enpresa berrien sorrera bultzatuko du, bertako trakzio-enpresak inplikatuz.\nEragile berri honen erronketako bat izango da Adimen Artifizialaren arloko sinergiak bultzatzea Euskadiko gaitasun zientifiko-teknologiko desberdinen artean.\nEuskadin badaude AAren esparruan ezagutza zabala duten eragile zientifiko-teknologikoak, eta horietako bat Tekniker da.\nEskaintzen dituen teknologien artean daude, esaterako, ikusmen artifizialeko konponbideak ikuskapenak egiteko edo nabigazio robotikorako, datuen analitika logistika mugikorreko flotak kudeatzeko, teknologia linguistikoak (Natural LanguageProcessing) pertsonen eta makinen arteko elkarreraginerako, etab.\nBaita ere, Big Data eta Machinelearning teknologiak, biki digitalen (digitaltwins) teknikarekin konbinatzen direnak, konbinazio horrek aurrerapen handiak eskaintzen dituelarik ekipoen mantenimenduprediktibo eta preskriptiborako, eta datuen kalitatea bermatu eta kudeatzeko.\nEta, azkenik, Edgeprocessing paradigma, gai denabere prozesagailuetan AAko algoritmoak integratu eta exekutatzeko.\nHemen da AA, eta goitik behera aldatuko ditu industria, energia, nekazaritza edo osasuna bezalako sektoreak.


Aitittarkok sutan bukatuko du - Hiriberri arakil - Guaixe.eus\nGuaixe 2015-02-20 17:38\nHiriberrin larunbatean ospatuko dituzte inauteriak. Maider Uhartek kontatu digunez, Nafarroako inauterien inguruko liburu batean Hiriberriko ihoteei buruzko istorioa agertzen da. 1949an berreskuratu zuten. Hiriberriko herritarrak istorio horretan oinarritu dira, eta aldaketa batzuk eginez, bihar goizean Hiriberriko herri ihoteak ospatuko dituzte. Horrela, 12:00etan momoxarroak bilduko dira plazan, aitittarko ondoan dutela. Trikitixaren laguntzarekin buelta emango diote herriari eta momoxarroak euren erratzekin herritarrak izutzen eta astintzen saituko dira. Ondoren, aitittarkok sutan bukatuko du.\n14:30ean mozorrotuen ihote bazkaria hartuko du Txitera elkarteak. Mozorratzeko gai bat zehazten dute urtero, eta aurtengoa pertsonaia historikoak izanen da. Horrela, bazkaltzera pertsonaia historikoz mozorrotuta agertuko dira Hiriberrikoak. Bazkalondo animatuan ez da mus txapelketarik faltako. Eta festa afariarekin borobilduko dute askok.


Bilboko Portuko Agintaritzak lehiaketara atera ditu Deustuko Kanaleko betetze-lanak eta sortutako lursailen besterentzea - Bilbaoport\nBilboko Portuko Agintaritzak lehiaketara atera ditu Deustuko Kanaleko betetze-lanak eta sortutako lursailen besterentzea\nEsleipendunak besterentzearen prezioa ordaindu behar du, zeinaren gutxieneko zenbatekoa 1,4 milioi eurokoa baita; lanak egin behar ditu —aurrekontua, 20,66 milioi eurokoa—, eta 1,79 milioi ordaindu kostu eta gastuengatik.\nLanak amaitzean, ondoriozko partzelaren desafektazioaren eta besterentzearen izapideak egingo ditu Portuko Agintaritzak, eta partzelaren salerosketa eta eskualdatzea formalizatuko esleipendunarekin. Gutxi asko, 51.739 m2 izango ditu partzelak.\nProzesu hori amaitzean, esleipendunak/erosleak eskubidea du hirigintza-garapenari eta eraikuntza-sustapenari ekiteko, Zorrotzaurreko Eremu Mistoko Hiri Antolamenduko Plan Bereziko AI-2 Jarduketa Integraturako aurreikusitakoari, alegia.\nIrailaren 27an amaitzen da eskaintzak jasotzeko epea; esleipena, berriz, urtearen amaiera aldera egingo dela jotzen da, eta obrak 2019ko lehen hilabeteetan hasiko direla.\nZegozkion aldez aurreko izapideak amaiturik —bereziki eragiketaren baimena, zeina Ministro Kontseiluak eman zuen, ekainaren 22an—, Bilboko Portuko Agintaritzak lehiaketa publikoa deitu du, portuko jabari publikoan betetze-lanak egitearen ondoriozko lursailak besterentzeko kontratua esleitzeko. Zorrotzaurreko AI-2 Jarduketa Integratuko hirigintza-eremuari atxikiko zaizkio lursail horiek.\nEtorkizuneko gauza saltzeko ondare-kontratu baten bidez egituratzen da aipatutako kontratuaren esleipena, zeina prozedura irekiz bideratuko baita. Hori dela eta, interesdun orok aurkez dezake bere proposamena, betiere betetzen baldin baditu kontratuaren baldintza-orriko ekonomia- eta finantza-kaudimenari eta kaudimen teknikoari dagozkion eskakizunak. Proposamen teknikoak 60 puntu balioko ditu; ekonomikoak, berriz, 40. Gutxieneko salmenta-tasa baino handiagoa izan behar du proposamen ekonomiko horrek. 1.451.796,34 eurokoa da tasa hori, BEZa eta zergak sartu gabe.\nObligazio nagusi hauek ditu esleipendunak: “Deustuko Kanalaren ezker ibarreko betetze-lanak egiteko Eraikuntza Proiektuaren” obrak egitea, zeinen kontrata bidez egiteko aurrekontua 20,66 milioi eurokoa baita (BEZa sartu gabe), eta salmentaren\nZorrotzaurre eta Deusto Kanala\nesleipen-prezioa eta 1,79 milioi euroko zenbateko finkoosagarria ordaintzea (BEZa sartu gabe), Zorrotzaurreko eremuko kostuak eta gastuak direla eta. Portuko Agintaritzak, berriz, obligazio hauek ditu: betetze-lanak egiteko baimena emateaz eta haiek behar bezala egiten diren zaintzeaz gain, ondoriozko partzelaren desafektazio- eta besterentze-prozedura sustatzea eta izapidetzea, eta gutxi asko 51.739 m2-ko lursail bat salerosketa eta eskualdatzea formalizatzea esleipendunari.\nKontratua sinatzean, esleipendunak/erosleak eskubidea du hirigintza-garapenari eta eraikuntza-sustapenari ekiteko, Zorrotzaurreko Eremu Mistoko Hiri Antolamenduko Plan Bereziko AI-2 Jarduketa Integraturako aurreikusitakoari, alegia, zeinak lur-arrasetik gorako 84.649 m2-ko eraikigarritasun maximoa ezartzen duen, eta 42.282 m2-koa lur-arrasetik behera, Ai-2-ren gaineko jabetza-portzentajea % 80 ingurukoa izaki.\n2018ko irailaren 27an amaitzen da eskaintzak jasotzeko epea. Portuko Agintaritzaren aurreikuspenen arabera, seguruenik aurtengo urtearen amaiera aldera esleituko da kontratua; beraz, 2019ko lehen hilabeteetan betetze-lanei ekiteko moduan izango da esleipenduna. Obrak egiteko aurreikusten den epea: 22 hilabete. Honenbestez, aurreikuspenak betetzen badira, 2022an amaituko dira Zorrotzaurreko AI-2ko proiektuko lanak.\nAurrekoaArasurko azpiegiturak azken txanpari aurre egingo dio datorren astean hasiko diren urbanizazio lanekin\nHurrengoaBilboko Agintaritzak garraio-kudeatzaileentzako erreserba-zerbitzua eta zamaketa-jarraibideak ipini ditu eskura e-puertobilbao plataforman\nAktualizazioa: 06/06, 4:18-etan


Wines | Oxer Wines | Iraun\nErrioxa Jatorri Deitura\nMahats motak: 97% Biura 3% Garnacha Blanca\nEkoizpena: 1.396 botila\nIRAUN haritzean ondutako Biura ardo bat sortzeko ideiatik dator, freskotasun eta sotiltasunak definitua. Errioxako ardo zuri ondua, baina ez haritzak eta krema kutsuak gainezkatua, kokapenak, mahats-motak eta prozesuak emandako adierazkortasunaren jabe baizik.\nIRAUNek lurrin kontzentrazio aipagarria du: melokotoi hori heldua, almafi limoia, espezia goxo eta lore hori batzuen ukiarekin. Harri mineraltsu zaporarekin bukatzen da. 2016ko ardo vintage honek izugarrizko bukaera luzea dauka.\nIRAUN Oxerrek bere herriaren eta hizkuntzaren (euskara) ordainetan jarritako izena da. Iraun, eutsi, atxiki. Oztopo eta erronka guztien gainetik, Euskal Herriak, temati, bizirik eusten dio Europako hizkuntzarik zaharrenari. Etiketan Uroborusa irudikatuta agertzen da, suge bat bere isatsa jaten. Betikotasunaren ezaugarria,\nAlkohola % 12,5\nAzidetsaun Totala (azido tartarikoan) 4,52 g/l


Automatrikulatzeko epea urtarrilaren 11n itxiko da, 08:00etan.\nUrtarrilaren 14tik 15era bitartean, posta elektroniko bat bidaliko zaie ikastarorako onartu direnei. Erabiltzailea, pasahitza eta ikastaroan nola sartu adieraziko zaie posta horretan.\nIkastaroa urtarrilaren 16an hasiko da, 16:00etan, eta otsailaren 15ean amaituko da, 08:00etan. Epe horretan ikasleak online sar daitezke ikastarora.\nIkastaroa amaitu eta hurrengo astean (otsailaren 18tik 22ra), aurrez-aurreko azterketak egingo dira Bilbo, Donostia eta Gasteizko Justizia jauregietan.


Tribiala eta DJ festa\nGoiatz Arana 2012-06-25 14:15 Kultura Arrasate\nGoiatz Arana 2012-06-25 13:57 Kultura Arrasate GAURKOAK None\nOhitura bihurtu da Arrasaten San Juan gauez tribialean jokatzea eta halaxe egin dute aurten ere. Dragoi janean tripa bete ostean, taldetan antolatu eta askotariko probei egin zieten aurre atzo, domeka, Arrasateren gaineko jakintza eta abilezia erakutsiz. Pirulo Team taldea izan zen garaile.\nDJ festa Oihan Vegarekin\nGoiatz Arana 2012-06-25 13:49 Kultura Arrasate GAURKOAK None\nSan Juan gaua borobiltzeko, Oihan Vega DJ bergararrak dantzan jarri zituen Herriko Plazan batutako haur, gazte eta helduak.\nSan Juan biharamuneko entzierroa Arrasaten 2012\nGoiatz Arana 2012-06-25 13:42 Kultura Arrasate GAURKOAK None\nAstelehen eguzkitsua 08:30ean esnatu da Arrasaten, gaiteroen doinu indartsuen dianarekin. Zezenak badatozela iragarri eta haien bidea garbi dagoela ziurtatu dute 09:00ak bitartean. Gero, di-da batean pasa dira zezenak plazara bidean, eta han, plaza bete duten herritarren aurrean jardun dute euren aurrera salto egitera ausartu diren gazteak harrapatzeko ahaleginetan.\nGoiatz Arana 2012-06-25 12:53 Kultura Arrasate\nAndramaixak iragartzeko kartel lehiaketa deitu du Udalak\nMirari Altube 2012-06-25 12:33 Kultura Aretxabaleta\nLehiaketan edonork parte har dezake eta lanak Arkupe kultura etxera edo udaletxera eroan behar dira uztailaren 5a baino lehen. Irabazleak 200 euro jasoko ditu saritzat.\nTxorbela otxotea: Suediaren eta Euskal Herriaren arteko zubia\nMaider Arregi 2012-06-25 02:00 Kultura Arrasate\nBi kulturaren arteko topaketa ederra izango da datorren astean Suedian. Euskaldunak eta bikingoak aurrez aurre, euren kultura zabalduz eta uztartuz. "Historia benetan polita da. Txorbelako kide batzuk Donostiako Orfeoiaren bitartez Suediara joan ziren; han harremana, kontaktua egin zuten. Hona etortzeko, haiek ere otxotea sortu zuten, Suedian ez dute-eta horrelako abesbatzarik", kontatu digu Tomas Axpek, Txorbelako kideak.\nMusika eskolako ikasleen kontzertuarekin pozik\nAmaia Txintxurreta 2012-06-24 18:00 Kultura Elgeta\nEspaloian egin dute musika eskolako ikasturte amaierako kontzertua eta guztira 27 ikaslek hartu dute parte. Lorea Larrañaga irakasleak dena oso ondo irten dela esan digu: "Oso ondo irten da dena, umeak pixka bat urduri egon dira hasieran, baina ondo irten da guztia". Ikasleen guraso, aiton-amona eta gainontzeko herritarrek ikasleen emanaldiaz gozatu dute.\nMusika eskolako abesbatzaren eta Gaberoren eskutik, kontzertu borobila\nAmaia Txintxurreta 2012-06-24 17:54 Kultura Bergara\nMusika eskolako abesbatzako ikasleek ikasturte amaierako kontzertua eskaini zuten zapatuan Santa Marina parrokian. 13 urtera arteko musika eskolako 100 umek abestu zuten, tartean Lehonard Cohen-en Aleluia eta Eric Clapton-en Tears in heaven kantua. Emanaldiaren bigarren zatian, abesbatza tailerra egin zuten Gaberokoekin batera, eta musika eskolako 13 gaztetxok hartu zuten parte horretan.\nSan Juanak 2012: Kiliki eta Erraldoien konpartsa\nUsoa Agirre 2012-06-24 17:35 Kultura Arrasate\nSan Juan bezperako danborrada 2012\nUsoa Agirre 2012-06-24 14:49 Kultura Arrasate\nSan Juan sua Arrasaten 2012\nUsoa Agirre 2012-06-24 14:37 Kultura Arrasate\nKalebarrengo jaiak 2012\nUsoa Agirre 2012-06-24 13:57 Kultura Antzuola\nItsaso eta Markel irabazle, Kalebarrengo sagar-dantzan\nUsoa Agirre 2012-06-24 13:51 Kultura Antzuola\nUrteroko ohiturari jarraituz, aurten ere sagar-dantza lehiaketa egin dute Kalebarrengo jaietan. Bikote askok hartu zuten parte eta azkenean bi bikote geratu ziren: Edurne eta Lander, eta Itsaso eta Markel. Bankuaren gainetik bigarren aldiz pasatzerakoan erori egin zitzaien sagarra Edurne eta Landerri, eta Itsaso eta Markel izan ziren garaile.\nBergarako erdigunea koloretan\nEneko Azkarate Laspiur 2012-06-24 12:45 Kultura Bergara\n»» Ikusi argazki guztiak (102)\n‹‹ Aurrekoak 1 2 3 4 ... 450 451 452 453 454 455 456 457 ... 643 644 645 646 Hurrengoak ››


Inspira STEAM proiektuak 21.000 dolarreko HP beka jaso du | Más noticias | Deusto\nInspira STEAM proiektuak 21.000 dolarreko HP beka jaso du\nInspira STEAM proiektua, neskatoen artean bokazio zientifiko eta teknologikoa sustatzea helburu duena eta Deustuko Unibertsitateak lideratzen duena, hautatu du HP konpainiak, 21.000 dolarreko beka emateko. Horrekin, Katalunian orain dauden 350 neskato eta 300 mutiko izatetik 2000 neska-mutil izatera iritsiko dira.\nInspira STEAM ekimen aitzindaria da, sentiberatze eta orientazio ekintzetan oinarritua, eta ikerketa, zientzia eta teknologia munduko emakume profesionalek eskaintzen dute. Ikastetxeko ordutegiaren barruan egiten diren saioetan, azaldu egiten zaie zer diren STEAM lanbideak, zein emakumek egin dituen ekarpen handiak historian zehar, gaur egungo erreferenteak ematen zaizkie, esperimentuak egiten dira… Hori guztia konfiantza ematen dien mentore baten laguntzarekin eta zientzia eta teknologiari buruzko estereotipo eta egindako irudiak apurtzea helburu izanik.\nLehenengoz erabili du taldeko aholkularitza teknika Inspira STEAMek arlo horretako (Zientzia, Teknologia, Ingeniaritza, Arteak eta Matematika, ingelesezko sigletan) irakasgaiak lehen hezkuntzako ikasleen artean sustatzeko proiektu batean. 2019-20 edizioan, INSPIRA STEAMek Kataluniako 40 ikastetxetan parte hartzen du enpresa eta erakunde desberdinetako 200 emakume boluntariori esker. Enpresetako bat HP da, 25 emakume ingeniarik denboraren zati bat eskaintzen dute neska gehiago inspiratu daitezen teknologia munduan profesionalki hazteko aukerak hobeto ulertzeko eta etorkizuneko lanbide gisa ikusteko.\nHP fundazioko “Imagine Grants” beka programa, aurten abiatu da Silicon Valley Community Foundation erakundearen bitartez 1 milioi euro banatuta, eta helburu du teknologiarekin lotutako esperientziak finantzatzea eta laguntzea ikusgarritasun gutxi duten komunitateentzat, eta Espainian Espiral, hezkuntza eta teknologia elkartea ere diru kopuru berdinarekin finantzatu du.\nSilicon Valley Community Foundation-ek (SVCF) irtenbide filantropiko berritzaileak sustatzen ditu arazo larriak konpontzeko eta emaileek mundua leku hobea izan dezaten bultzatzen dute. SVCF 2007an eratu zen eta ordutik 6.000 milioi dolar baino gehiago eman dituzte tokian tokiko, estatuko eta mundu mailan. Munduko komunitatearen fundaziorik handiena da eta bere eginkizuna ondasun komuna indartu nahi duten pertsonak eta erakundeak biltzea da. Beka hori lortzea HP Fundazioaren laguntzari esker lortu da, Bartzelonako Sant Cugat del Vallés zentroan.\nHP Inc konpainiak guztion bizitza hobea izaten laguntzen duen teknologia sortzen du. Gure ordenagailu, inprimagailu, gailu mugikor, irtenbide eta zerbitzuen bidez, esperientzia harrigarriak diseinatzen ditugu. HP (HYSE: HPQ) buruzko informazio gehiago lortzeko webgunera jo dezakezu: http://www.hp.com\nInformazio gehiago: http://inspirasteam.net


Grafenoz aldatutako PA66 zuntzak asma kontrolatzeko eta urrutiko abisu sistemetarako erabil daitezke - Zhejiang Leinuo Ehungintza Teknologia Co., SL.\nSentsore adimendunak presio sentsoretan bana daitezke, tentsio-sentsoreak, tenperatura sentsoreak, hezetasun sentsoreak, gas sentsoreak eta beste mota desberdinak. Haien artean, ukitu gabeko hezetasun sentsoreak airean hezetasun eremua aldatzeko erabiltzen du kontrolatzeko, kontaktu mekanikoa eta bakterioen infekzio gurutzatua modu eraginkorrean ekiditeko. Hala, gaur egun erabili ohi diren hezetasun sentsoreak batez ere erdieroale zurrunez osatuta daude, hori zaila da medikuntza kontroleko tresnei aplikatzea, zurruntasun handia duelako, deformazio zaila eta egonkortasun eskasa. Hori dela, materialaren hautaketa arrazoizkoa eta egiturazko diseinua ekipoaren malgutasuna eta sentsibilitatea hobetzeko, hainbat aldagai desegokietara egokitzen dela ziurtatzeko.\nHau oinarritzat hartuta, Shanghai Jiao Tong Unibertsitateko ikerketa taldeak Mg / PA66 hezetasun sentsore malgua prestatu du (MPHS) asma kontrolatzeko grafeno geruza anitz kargatuz (Mg) PA66 zuntz electrospunetara, urruneko alarma sistemaren bidez asma kontrolatzeko erabil daitekeena. MPHS malguen sentsibilitate handia azalera espezifiko altuagoari eta PA66 zuntz elektroespuneko ura xurgatzen duten talde funtzional handiagoei egotzi dakieke.. Esperimentuek berretsi egin dute kontakturik gabeko monitorizazio gaitasun eraginkorra eta fidagarria MPHSek, osasun-laguntzaren arloan aplikazio-aukera zabala duena.\nSentsoreak funtsean uraren molekulen trukea kontrolatzen du Mphs eta airearen arteko interfazean. Hori dela, interfazearen azalera espezifikoa eta egituraren talde hidrofiloaren edukia bi faktore erabakigarri dira. PA66 zuntz ehunka nanometroko diametroa dutenak, azalera espezifiko handia eta tamaina hobetzeko efektua elektrotornatze bidez lortu ziren. Mg PA66 zuntzen gainazalera kargatu zen ultrasoinu bidezko tratamendua erabiliz, horrela, ondoko Mg zuntzen arteko bide eroale bat sortzen da, propietate gaindigarriak erakusten ditu.\nMPHS prestatzea eta karakterizatzea\nAzalera zehatzaz gain, PA66 zuntzen ezaugarriak berak ere faktore garrantzitsuak dira MPHS sentsibilitatea hobetzeko. PA66-k kate molekularreko amina talde ugari ditu, ur molekulekin hidrogeno loturak osatzea erraza dena. Gainera, PA66 polimero erdi kristalinoa da, eta hezetasun sentsorearen sentsibilitatea hobetu daiteke azalera espezifiko handiak zuntz sarearen egitura fisikoan duen eragin sinergikoaren bidez, kristal eskualdeko eta eskualde amorfoaren ur molekulen difusio desberdinaren bidez..\nHezetasuna antzematea ur gainazalaren gaineko MPHSetan\nMPHS-k airearen iragazkortasun eta biokonpatibilitate bikaina du, gai da gizakien arnasketa eta hezetasunarekin lotutako beste portaera bat kontrolatzeko, eta osasunari buruzko informazioa garaiz erantzuten du. Adibidez, arnasketa kontrolatzeko erabiltzen den arnas maskara batean muntatuta dagoenean, daramatzaten ur lurrun molekulak PA66 nanofibrek harrapatu eta xurgatzen dituzte ahotik edo sudurretik botatako airea Mphs igarotzean., horrek sare eroalea gehiago estimulatzen du, gorputzaren dagozkien ezaugarri fisiologikoak kontrolatzea ahalbidetzen duten seinale elektrikoetan aldaketak eragiten ditu.\nMPHSa aplikatzea arnas monitorizazioan eta asma detektatzeko gizakietan\nIkertzaileek asma kontrolatzeko eta harremanik gabeko gizakia-ordenagailua elkarrekintzarako MPHS oso sentikorra garatu dute (HMI) sistema Mg kargatuz electrospun PA66 zuntzetara. Mphs-en hatsaren jarraipen zehatzak eta ukipenik gabeko hatzekin irristatzen ez diren keinuen ezagutza zehatzak haurren asma kontrolatzea bermatzen dute, urruneko alarma sistema eta HMI kontrolik gabeko kontrola, osasun sektorean aplikazio aukera zabalak dituena.\nLana Material aurreratuetan argitaratu zen izenburupean "Kontaktu gabeko detekzio malgua gizakia-makina elkarrekintzarako".\nTesiaren estekak: https://onlinelibrary.wiley.com/doi/10.1002/adma.202100218\n& quot; AFM" : Elastikotasun handia, gogortasun handia, goi modulua, nanozuntz gardena indartutako hidrogela


HEKIMEN kezkati hizkuntza politikarako laguntzen murrizketa dela eta | PREST! aldizkaria\naurrekontuak, eusko jaurlaritza, hekimen, prest!\nHEKIMEN kezkati hizkuntza politikarako laguntzen murrizketa dela eta\nIn Uncategorized on apirila 22, 2013 at 8:49 am\nHerri Ekimeneko Euskal Hedabideen Elkarteak (HEKIMEN) Eusko Jaurlaritzaren 2013ko aurrekontu proiektuaren aurrean kezkati agertu da. Hona HEKIMENen balorazioa.\nHekimen elkarteak euskara hutsean ari diren berrogeita hamar hedabide baino gehiago biltzen ditu. Diru laguntzen politikari eragitea da bere asmo lehenetariko bat, eta azken hilabete honetan hainbat bilera egin ditu eragile ugarirekin, besteak beste Eusko Legebiltzarreko alderdi politikoetako ordezkariekin, euskal hedabideek dituzten proiektuak eta hurrengo urteetarako asmoak azaltzeko. Bilera horietan, Eusko Jaurlaritzaren aurrekontuen gaia izan da nagusi.\nAurrekontuen proiektuaren arabera, euskal hedabideentzat 4.875.000 euro aurreikusi ditu EAJko gobernuak, iazko kopuru bera.\nEuskal hedabideek diru laguntza politika eraginkorragoa eta zabalagoa eskatu diote administrazioari behin baino gehiagotan, euskal hiztun komunitateak behar dituen eta eskatzen dituen hedabideak sendotzeko ezinbestekoa delakoan. Murrizketa etengabekoen erdian iazko diru kopuruari eustea, sektorearen etorkizuna bermatzeko nahikoa ez dela jakin arren, elkarteak egindako ahalegina onartzea dela uste du Hekimenek. Euskal hedabideen garrantzia eta estrategikotasuna aitortzea, alegia. Hizkuntza Politikarako sailburuordetzari hain zuzen ere horixe eskatu zion elkarteak, sektorearen egoera ulertzea, eta hurrengo urteetan elkarlanean hasteko oinarriak jartzen laguntzea. Hekimenek uste du aurrekontuen proiektuaren bidez administrazioak hedabideetan jarri duela marra gorria, eta ondo baloratu du jarrera hori.\nHekimenek garbi du, hala ere, aurrekontu hauek ez direla nahikoak sektoreak aurrera eraman behar dituen erronkei heltzeko. Azken urteetan %15 jaitsi da euskal hedabideentzako diru saila, eta publizitatean ere beherakada iragarrita dago aurten. Euskal hedabideek behin eta berriro esan dute inbertsioak behar direla aurrera egiteko, aldaketa sakonen garaia baita, eta Administrazioak sektorearen garapena lagundu behar duela, diru kopuruak handituta, eta politika iraunkorragoak aplikatuta. Hori dela eta, bere prestutasuna azaldu nahi du hain garrantzitsuak izango diren hurrengo urteetan politika eraginkorrak elkarlanean sustatzeko.\nElkartea, halaber, kezkatuta agertu da euskalgintzarako diru sailek eta, orokorrean, hizkuntz normalizazioa helburu duten egitasmoek aurten izango duten diru laguntzen jaitsieraren aurrean. Hekimenek, euskalgintzako parte den heinean, kezkaz ikusten ditu jaitsiera horrek ekar ditzakeen ondorioak, eta bat egiten du euskal eragileen artean jaitsiera horrek eragin duen ezinegonarekin.\nHEKIMEN, Herri Ekimeneko Euskal Hedabideen Elkartea\nPREST! aldizkaria HEKIMENen partaide da\n« Before Inprentan dago PREST! 135, hurrengo astean banatuko da harpidedunen artean apirila 19, 2013\nAfterAsteon izango dira Deustun eta Bilbon III.Katalan kultur jardunaldiak apirila 22, 2013 »


Zume guztietatik hosto estuenak dituena dugu hau. Zume negartiaren antzeko hostoak ditu baina honen adarrak ez dira beherantz erortzen. Bere izen zientifikoa Elaeagnus generotik datorkio (Paradisuko zuhaitza deiturikoa), bien hostoek duten antzekotasuna dela eta. Era berean Elaeagnus hitza grekotik dator, bertan olibondoari 'elaia' esaten baizitzaion.\n(Cariot) Rech.f. (1957)\n1-6 metro inguruko zuhaiska da (12 metrorainokoa baldintza optimoetan), oso adarkatua. Adarrak oso luzeak eta malguak dira. Bere enborrak azal arre iluna du, oso zartatua ale zaharretan. Adar glabroak ditu, arre-gorrixkak, baina kimu berriak horixkak dira eta ile zuriz estalirik egoten dira. Adar gazteak ere pubeszenteak dira.\nHostoak 2-10 x 1-2 cm-koak dira, linealak edo lineal-lantzeolatuak, oinarri kuneiformekoak eta mutur zorrotzekoak. Ertz zimurtua dute, zerratua puntan. 16-20 nerbio-lateral dituzte. Hosto gazteak glabreszenteak dira gainealdean, eta oso tomentotsuak azpialdean. 0,5 cm-rainoko pezioloa dute, hau ere iletsua, eta ez dute estipularik edo hauek glandulosoak dira.\nZume hostoestua, Salix guztiak bezala, dioikoa da, hau da, ale ar eta emeak bereizirik agertzen dira. Sahatsen loreak amentu motako multzoetan agertzen dira, baina hauek, amentu gehienak ez bezala, intsektuen bidezko polinizaziora moldaturik daude. Amentuak hostoen aurretik jaiotzen dira, adar berrien puntan.\nZume hostoestuaren amentuak 3x1 cm-koak dira, sesilak edo pedunkulatuak (baina izatekotan oso motza) eta braktea erorkorrak dituzte. Loreen brakteak obalatu edo oblongoak dira, iletsuak eta kolore hori-arrekoak, arreak eta mutur gorrikoak heldutan. Mutur kamutsa izan ohi dute.\nLore estaminatu arrek bi estamin dituzte, eta hauen harizpiak oinaldean fusionatuta egoten dira. Harizpia iletsua da oinarrian eta nektario motz eta borobildua dute.\nLore emeak, aldiz, pistilo glabroa dute, subsesila eta estilo luzea. Bi estigma bifido dituzte, purpura kolorekoak, eta nektario zabala.\nFruituak, amentu emetik aurrera agertzen dira, multzokatuta. Kapsula motakoak dira, obarioaren antzeko itxurakoak, eta 2 balben bidez irekitzen dira. Zume zuriaren kapsulak 4 mm-koak dira. Forma aobatu-konikoa dute, kolore txuria, iletxoak eta peziolo iletsua. Hazi txiki asko dituzte barruan, itxura kotoitsukoak.\nSalix generoko espezieak erraz hibridatzen dira elkarren artean eta batzuetan, zaila suerta daiteke espezie mailako identifikazioa.\nEuropa erdialde eta hegoaldean agertzen da, baita Afrika eta Asia Txikiko iparraldean ere. Gure inguruan zume arruntenetako bat da.\nErreka ertzetan, amildegi laiotzetan eta mendi uharretan hazten da, 200-2000 metroko altitudeetan. Tenperatura epelak behar ditu baina espezie kontinentala denez, tenperatura aldaketak ondo jasaten ditu. Salix izen generikoa, zeltikozko "sal" (hurbil) eta "lis" (ura) hitzetatik omen dator, zona hezeetan hazteko joera baitu.\nZume hostoestua otsaila eta apirila bitartean loratzen da eta fruituak apirila eta maiatza bitartean heltzen dira.\nBeste Salix asko bezala hau ere erleengatik nahiko erabilia da eztia egiterako orduan. Landare ornamental modura kultibatzen da, baita ibai eta erreken ertzak egonkorteko ere. Beste zume asko bezala hau ere saskigintzan erabilia da.\nIUCN erakundeak ez du espezie honen egoera aztertu. Hala ere, Salix elaeagnos subsp. angustifolia subespeziea, Andaluziako legediak babestuta dago.\nEgilea: Maialen Sistiaga | Sorrera: 2012/01/16 | Azken eguneraketa: 2014/09/27 | Bisita-kopurua: 1289 | Argazki nagusia: images/biodibertsitatea/landareak/salix_elaeagnos.jpg


"Madrilen irabazteko kapazak gara" | Athletic Club\nHasieraAlbisteak“Madrilen irabazteko kapazak gara”\n“Madrilen irabazteko kapazak gara”\nGaritanok nabarmendu du taldeak “hobera” egin duela etxetik kanpo, eta Real Madril bezalako talde baten aurka jokatzeko “motibazio berezia” dutela: “Beste batzuetan ere irabazi izan dugu han”\nGaizka Garitanok agerraldia egin du Lezamako prentsa aretoan, Real Madrilen aurka bihar Valdebebasen jokatu aurreti (22:00etan). Zuri-gorriak aurkariaren sasoi ona nabarmendu du: “Ziurrenik denboraldiko unerik onenean daude, eta hori aparteko motibazioa da guretzat: hain une onean hain aurkari onari aurre egitea. Gogo handia dugu eta gure aukeretan konfiantza dugu”.\nDerioko entrenatzaileak taldeak etxetik kanpo izan duen “hobekuntza” azpimarratu du: “Getafen eta Valentzian bi partida on egitetik gatoz. Bietan irabaztetik gertu egon gara eta Valdebebasen dinamika horri jarraipena eman nahi diogu. Beste batzuetan ere egin izan dugu Madrilen. Badakigu aukerak izango ditugula eta ondo aprobetxatzen saiatuko gara. Gai gara Real Madrili irabazteko”.\nHurrengo egunetan Athleticek izango duen egutegi estuaz galdetuta, Garitanok honakoa esan du: “Hurrengoari ez diogu hainbeste begiratzen, baina bai aurrekoari. Jokalari batzuk minduta eta nekatuta daude Biharkoa amaitzen denean, hurrengoan pentsatuko dugu. Partida guztietan irabazteko aukera duzu, inoiz ez dakizu non dauden puntuak. Bihar denarekin goaz Madrilera”.


Diseinua ez da artea — Eibar.ORG | Eibarko peoria\nHemen zaude: Hasiera / Blogak / Etiam / Diseinua ez da artea\nDiseinua ez da artea\nMaite Rementeria 2005/05/09 18:50\nNew York-en atera naban argazki hau. Erakusketa amaituta zegoen eta ezin izan naban ikusi baina izenburuak atentzioa deitu zidan eta argazkia atera nion.\nDiseinu ez da artea\nArtea eta diseinuaren arteko desberditasun handiena erabilgarritasuna da. Artea ez dago zertan erabilgarria izan behar. Artea: originala eta berritzailea izan ohi da. Hartzailearekiko sorpresa sortzea da bere helburua. Eta inkognita edo misterio bat da arte lan horrek nola eragiten dion hartzaileari.\nDiseinatzaileak, ordea, ez dugu zertan artistak izan beharrik, batzuk badiren arren. Eta gureak ez dira arte lanak.\nDiseinuak erabilterrezak ez badira, diseinu txarrak dira. Bai webean, bai paperan eta bai edozein elementu diseinatzerakoan: kotxe bat, eraikuntza bat, kajero automatiko bat edo aspiradore bat.\nBaina horrek ez du esan nahi estetika alde batera utzi behar denik. Erabilgarritasuna eta estetika ez daude zertan elkarren borrokan egon behar. Eta arte lanak egitetik urrun, diseinatzailearen lana diseinu erabilgarriak eta era berean erakargarriak eta estetikoki politak egitea da.\nZertara dotor rollo hau?\nEz jata batere gustatzen aurtengo San Ferminetako kartel irabazlea. Originala da. Eta erabilgarria ere izan leike, funtzesko datuak argi ikusten bait dira. Baina neri behintzat ez jata batere gustatzen. Zatarra da estetikoki.\nAdos zurekin... eskerrak kartela hasierako bi ordutan besterik ez dugula ikusten.......bihotzezko betaurrekoak jantzi eta a romper la pana......\nUmmmmmmmmmmm, lo dixo....gaur kontata 48 egun\nirrifarre batek irten dit kartela ikusi/irakurri dudanean, sekulan ez naiz san ferminetan izan baina abestia olentzerorena dakidan bezalaxe dakit. Ideia oso sinplea iruditzen zait, bere helburua betetzen duena, atentzioa deitzen duena eta hainbeste kartelez inguratuta bizi geran garai hauetan berari buruz bi hitz egiteak ikusi gabe ez dela pasatzen esaten digu, beraz, ez du gutxi lortu irudirik ez daukan kartel batek.\nKartelak gai direla, hamen bidaltzen dot oso oso ona iruditzen jatan Michal Batory diseinatzailearen kartelen porfolioa . Benetan onak!\nKafe orduko elkarrizketaren ostian nere aurreko post-ari aklarazio bat egiteko biharra ikusi dot. Itxuraz ez da oso argi geratzen nere iritzia zein dan eta aklaratzia nahi nuke.\nBada posta zerrenda bat Cadius erabilgarritasunaren inguruan aritzen dena. Orain gutxiago, baina garai batian oso hurbiletik jarraitzen naban eta bertan sarri eztabaidatzen zeben erabilgarritasuna eta estetikaren inguruan. Nik argi daukat erabilgarritasuna estetikaren gainetik dagoela. Baina neri begietara erakargarri egiten zaizkidan gauzak gustatzen zaizkit. Kartel honen kasuan, ideia oso originala iruditu arren, ez zait (grafismoa) emaitza gustatu eta pena ematen dit zeren ideia horrekin grafismo erakargarriago lortu zitekeela iruditzen zait. Ez dakit tipografia edo zer dan zehazki baina azken emaitza ez zait gustatu!\nHala ere, seguru nago egilearen helburu nagusia ez zela kartel polit bat egitea, nolabait atentzioa deitzea nahi zaban eta uste dot lortu dabala, bere izan bait da irabazlea ez dakit zenbat kartelen artian.\nGibel bat formolean sartzen duen artistaren helburua ere antzerakoa izan leike. Ikuslearen arreta erakartzea. Neri ez jata estetikoki polita iruditzen baina irudiz inguratuta bizi geran garai hauetan, irudi bakar bati bi segundu gehiago dedikatzea lorpen arrakastatsu bat izan leike.\nBa neri izugarri gustatzen zait. Kartel bezala funtzionatzen duela uste dut, eta ez da 7tan irakurri beharrik, gehienez bigarrenerako ulertzen dela uste dut. Gorria da, San ferminetako gauza oso ezagun bat azlatzen da (kanta ditxosoa)eta horren gainean eraiki da kartela (eraiki edo...). Eta gehien gustatzen zaidana, herri hontan hainbatetan ikusi (eta beste askotan egin) dugun zerbait azaltzen duelako. Testu ofixzialen gainean idatzitako mezuak. Eta "a Panplona hemos de ir" jartzen zuen lekuan "iruñea" idatzita ikusteak neri kriston bidilla ematen dit, eta gehiago kartel ofizial batean. Aurtengo kartelean Iruñeak aurreko karteletan baino presentzia gehiago dauka. Eta ez da gutzi!!\nBaina zeinek diño jaietako kartel bat diseinuaren irizpideak jarraituz egin behar dela? Nire ustez, askoz hurrago izan behar dute artetik.\nKontua da, beharbada, alderdi artistikotik begiratuta, kartela zatarra izan daitekeela. Baina erabilgarria? Kartel bat erabilgarria izan behar da?\nZeinek ez daki kartel hori Sanferminetakoa dela? eta sanferminak uztailan direla? Eta Iruñean direla?\nNi ados nago, estetikoki kartel hau ez dala oso erakargarri. Nik behintzat, ez nuke nere etxeko pasiloan ipiniko. Nik uste det inork ez lukeela ipiniko, San Ferminak pasa aurretik. Ondoren bai, oroimen gozagarri batzurekin lotuta. Baina aurretik ez.\nHala ere, kartelaren helburua dei egitea da, eta baditu kartel honek ezaugarri batzuk, nere iritzirako mundial bihurtzen dutenak: bata, kolorea. Urruti urrutitik ikusten da. Gorri fuerte fuertea. Bi: limoi hitza aipatuz gertatzen dana: esatearekin bakarrik ahoa urez betetzen zaizula. Abestiaren letrarekin ere berdin. Irakurtzeaz batera, kanturako gogoa jartzen zaizu, alaitu egiten zera. Eta hiru, orijinaltasuna. Pentsa ze gertu dagoen edozeinentzako artista izatea.\nMaitek esaten duen bezela...\neskerrak, bakarra nintzela uste nuen... ez, ez da egia, ezagutzen ditudan diseinatzaileek ere ez dute batere gustoko. zazpigarren irakurketara ulertzen da. eta jendeak ez du zergatik zazpigarren aldiz irakurri beharrik kartela. ez dezagun pertsonen denbora honela gutxietsi.


Idazketa hobetzeko formulak | Consumer\nZuzen idazten ikasten ez bada, denboraren poderioz kaligrafia irakurtezin bihurtzen da\nPoliki eta letra onarekin. Bide horri jarraitu behar zaio idazketaren helburu nagusia lortu nahi bada: mezu bat komunikatzea. Lehen aztarnetatik hasi eta idazketa arina eta pertsonalizatua lortu arte, haurrek bide luzea egin behar dute, gurasoen eta irakasleen laguntza eta arreta ezinbestekoak dituena.\nEz luma, ez tintontzia, ez arkatza ez boligrafoa. Gaur egun, ordenagailu baten teklatua da mundu osoan erabiltzen den idazketa-tresna nagusia, kaligrafiaren ohiko artea mekanografiaz ordezkatzeko. Hala ere, eskuz idazten irakastea funtsezkoa da oraindik haurren hezkuntza-garapen egokirako.\nTrebetasun horren ikaskuntza eskolatzean aurrera egin ahala garatzen da, eta hiru etapa edo fase bereizi zeharkatzen ditu: prestatze-aldi bat, Haur Hezkuntzako lehenengo bi urteetan garatzen dena, eta haurra ondorengo idazketarako behar den kontrol grafomotorra lortzeko prestatzen dena; fase kaligrafiko bat, non bere idazketan, letren grafismoen ikaskuntzan eta bereganatutako azken etapan jartzen baitu arreta, eta haurrak, berriz, pertsonalizatu eta hobetu egiten du.\nTestu idatzi batek komunikazio-funtzio nagusia bete dezan, irakurgarria izan behar du\nHaur bakoitzak lehenengo bi etapetan egiten duen aurrerapena, oro har, lortu duen heldutasun-mailaren araberakoa da, hau da, maila intelektual egokia izan behar du, hizkuntza behar bezala garatu eta psikomotrizitate-gaitasun egokia lortu behar du. Baina ez da nahikoa “idazten ikastea”. Testu idatzi batek bere komunikazio-funtzio nagusia bete dezan, irakurgarria izan behar du, ez idazten duenak bakarrik, baita besteek ere. Helburu hori lortzea praktika kontua da.\nFitxak, fitxak eta fitxa gehiago. Eskolan idazketa irakasteko erabiltzen den metodo nagusia praktikan oinarritzen da, horretarako berariaz diseinatutako fitxa eta koadernoen bidez. Haurren eskola-materialaren parte dira eta, beraz, geletan egon behar dute. Baina etxean dauden gurasoek seme-alabei ere lagundu diezaiekete idazkera egoki garatzen. Horretarako, gaur egun, Interneti esker, saguaren klik batekin eskura dauden baliabideak erabil ditzakete. EROSKI CONSUMER aldizkariak interesgarrienetako batzuk aukeratu ditu:\nIkasgelarako baliabideak: orrialde honetan 20 grafomotrizitate-fitxa daude, txikienek trazu ohikoenak egin ditzaten.\nProfes.net: atal honetatik hainbat fitxa deskarga daitezke, adinaren arabera sailkatuak, 3 eta 5 urte bitartekoak, Haur Hezkuntzako ikasleek aztarnetan aurrera egiteko.\nAlfabetoa hutsik: Lourdes Garcíaren bilduma, aurreidazketan hasteko materialarekin. Alfabetoko letra bakoitzeko lau fitxa ditu, txikienek beren adinerako egokia den formatuan egin ditzaten trazuak. Autore berak beste ariketa batzuk proposatzen ditu ikasleen aurrerapena ebaluatzeko.\nJunior jokoak: dokumentu erraz hau etxean entrenatzen hasteko modu egokia da, bost bokalak eta 1etik 9rako zenbakiak idazteko jarraibideak ditu.\nOlesur.com: web orri honetan, etxetik kaligrafia egiteko baliabide ugari daude. Erabilienetako bat kaligrafiak on line sortzeko formulario bat da. Gurasoek testu bat (jarraibide bat edo bi) idatz dezakete, eta automatikoki sortzen da PDF formatuan inprima daitekeen orri bat, testuarekin eta beheko lerroekin, hori egiteko.\nKopia: aurrekoaren antzeko aplikazio erraz bat, 10.000 karaktere arteko kopia-ariketen orriak PDF formatuan sortzeko formulario erraz batekin. Abantaila handienetako bat da hiru jarraibide-motaren artean aukeratzea (Montessori, linea sinplea edo lauki-sarea), eskolan erabiltzen denaren arabera. Dokumentuaren lerro-kopurua edo letra-tipoa ere hautatzen da.<p<\nMenudos Menores: web honetako kaligrafia atalean inprimatzeko 66 fitxa didaktikoko bilduma dago. Zenbakiak, esaldi laburrak, aho-korapiloak eta bertsoak dira material horien proposamenetako batzuk.\nKaligrafia-tailerra: 45 orrialdeko koaderno oso bat Lehen Hezkuntzako lehen zikloko ikasleentzat. Hiru jarraibide motarekin lan egiten du (Montessori, bakuna eta lauki-sarea), kaligrafia-ariketak piktogramekin.\nAipatutako baliabideak erabiltzen hasi aurretik, gurasoek kontuan hartu behar dituzte jarraibide batzuk, ikaskuntza egokia lortzeko ezinbestekoak direnak:\nArkatzari ondo eusten irakastea: idazketa irakurgarria izateko, lehenengo pausoa arkatzari behar bezala eustea da, hatz erakuslearen eta erpuruaren artean, eta hatz lodian bermatuta. Haurrak bere adinerako egokia den arkatza erabili behar du, txikienentzat lodiagoa eta helduentzat finagoa.\nModu egokian esertzea: haurrak idaztean hartzen duen jarrera funtsezkoa da letra ona lortzeko. Horregatik, bizkarraldea duen aulki batean eseri behar da, bizkarra bermatzeko, mahaiaren aurrean jarri besoak mahai gainean dituela, eta koadernoa edo papera idazten ari zaren eskuaren aurrean jarri; eskuina ezkerrerantz pixka bat biratuta, eskuina bada, eta eskuinerantz.\nEz trabatu: behar den denbora eman behar zaio jarduerari. Haurrek dagoeneko egin dute eskolan, eta, beraz, ezin zaie lan bera egin etxean. Hasteko modu ona da letra bat, hitz bat edo esaldi bat idaztea egunean, ikaslearen eskola-mailaren arabera.\nIdazketa ikasteko prozesua eskolan garatzen da. Hala ere, etxetik, gurasoek lagundu eta lagundu dezakete modu eraginkorrean erosten:\nPraktika: praktikatzea da kaligrafia ona lortzeko modurik onena. Etxean edozein aukera aprobetxa daiteke haurrak eskolako zeregintzat hartu gabe idatz dezan. Erosketaren zerrenda idazteko eska dakioke, berak idatz ditzala urtebetetzeetako gonbidapenak edo ohar txikiak gurasoei edo anai-arrebei, zerbait garrantzitsua baldin badu jakinarazteko.\nAdibide bat izan: haurrek jakin behar dute idazketak komunikazioan duen garrantziaz; horregatik, gurasoek maiz erabili behar dute, eta kaligrafia egokiaren adibide gisa erakutsi.\neskritura fitxak kaligrafia niño-eu padres-eu


Juan Ignazio Uranga: Bakarrizketak\nZEIN DA NERE ZALE?\nIturria: Euskal-Erria, 1908-II, 1909-I, 1909-II, 1915-I, 1916-I, 1917-I.\nIruditegiak aurkestatzen du elkar etxeko gela nagusiya,\nbear diran tresna guztiyakin egokiro antolatua.\nMai gatetik liburu bat arturik irakurtzen du\nAntton-ek aulki eder batean exerita.\n(Irakurriyaz) Zer da edari pattarkiya? Umanearen ondamena. Aski da: aski da; ez det aurrera jarrritu nai. Zenbat, eta zenbatek edari pattarkiyen bidez ondatzen du bere burua? Lengo egun batean izandu nitzan nere adixkide bat ikustamentzen, zeña daguen txit gaixo, eta egin niyozkan galdeeran bidez, eta bere erantzueraz, igarri niyon zer gaitzen mendean zeguen, eta zertatik zan bere jatorriya.\nOri antzeko begi aiek uka eziñekuak ziran; nere orduko iritziya utsegite gabia nola zan, bereala esan niyon mingañaren toteltasun gabe, zu gibeletik zaude txit gaixo, eta urte askuan bizi nai badezu, eman bear dirazu itza edari pattarkiyak utziko dituzula.\nArrazoi au aditu ondoren esan ziran, eziñ emango zirala itzik, edaririk edan gabe egongo zanik, zergatikan zan bere iritziz beste alderakua.\nOrduan erantzu niyon, ez bazuben uzten edari pattarkiyagan zeukan arreta izugarri ura, lasterkatuko zubela eriotza, bañan nik esaten niyona egitera jartzen bazan osasunduko nubela.\nGizagajuak zeukan gibela, bere lekutik irtena, eta eztietako errezumiñ izugarriya, jakiña daguen bezeta berriz, auldade aundiyaren mendean, nola ez bada, baldiñ bazeguen goitik eta beetik lertu bearrean artzen zuben guztiya botiaz? Orla bere burua estuasun oietan ikusi arren ere, etziyon zorigaixtozko ardo edatiari utzi nai izandu.\nA gizagajuai Nik nai zinduzket sendatu, bañan, zedorrek laguntzen ezbadirazu, nere saio aldi guztiyak alferrikakua dira, esan niyon; eta alaz guztiyaz ere etzuben nere esanetara jarri nai izandu.\nZer ote da buru gogurra izatia?\n(Itxedon) Amaika; aserrezko kalte aundiyak ekartzen dituen edari pattarkiya! Au da, au, etxadietan senar emazte arteko borrokagai ikaragarriya! Onek eramaten gaitu arlotesunezko bidera; eta onek, gaixtetxe eriozkiñen artera, eta onek, eroetxe bildurgarriyetara. Askori aditzen zaiena da, ordaindu ezin litekiena dala edari pattarkiya beste batez; bada arrazoi au da guztiz ondeki gabea, zergatik sendakiñen agintepeko gauzak gai ontan egin dituzten guztiyak osasundu diran.\n(Itxedon) Zerekin ordaindu litezte edari pattarki oriyek? Zerekin ordainduko dira? Bei ederraren errapeko esne koipatsuarekin. Onek illtzen du egarririk aundiyena, bañan edari pattarkiyak, zenbat eta geiago edaten dan, orduan ta egarri aundigua ematen du, zeren bat, beragan xebaturik menderatzen duben.\nGai ederra mendi urrutiyetan bizi diran artzaiyetan arkitzen degu, esnearen ontasun osasuntsuak zenbaterañokuak diran jakiteko.\nAgeri agiriyan dago aben erriratzea nekes-etik nekes-era izaten dala, zeren bizi diran txit urruti edari pattarkiyak diran tokiyetatik, bañan alaz guztiyaz ere ikusten dira sendotasunez berdin gabeko osasuntsu kementsuak.\nNolatan dira bada, edari pattarkirik edan gabe orren osasuntsuak? Nolatan izango dira? Esnea, ura, baba-zarra eta ardi gazta, jan eta edanik.\n(Itxedon) Langille asko badira esaten dutenak, lanean gogotik ari danak ez lezakiela iraupen aundirik izan ardorik gabe. Zergatik ez? Artzaiak ez al dira bada batere beartzen beren eginkisunetan? Eta, abetatik senbat illtzen dira biriketatik gaixoturik?, Gutxi, txit gutxi, edo iñor ez. Denak, denak irixten dira adinean guztiz aurrera, edari pattarkiyaz beñere oroitu gabe. O, esnea, esnea!...\nZu zera osasunan\nbarrungo ezekai on\nzuk desegiten dezu\nBai, bai: zuri zor aundiyak dizkitzu gaur umane guztiyak, zu zera ezte errezumindu guztiyen ezekai maitagarriya; zu, barrungo erapeko mintxoen osasungarriya (da esatia); zerala, edari pattarkiyak pixtutzen duben suaren indar kentzallea.\n(Itxedon) Zer egin ote du onezkero nere adixkide gaixo zeguen ark? Bart arratsian esan ziraten illtzen zeguela eta onezkero illa izango da. A gizagajua! nik esan niyona egin izan bazuben, oraindik aurrerago ere biziko zan, bañan nola bazeukan osoro mendian artua edari pattarki orrek, bere burua illtzera erakarri arte ez diyo utzi beragan zeukan arreta zikiñ orri.\n(Itxedon) Beretzat bakarrik izan bazan bere eriotzaren bidezko kaltegintza, etzan izango aiñ mingarriya, bañan or utzi du guztiz negarti emaztea, bost aur txikirekin ezeren arrimo gabe.\nOrra, orra edari pattarkiyen aurrerakisunak! Noratu liteke orain alargun negartitu gaixo ori? Lanera joateko ere aiñ dago katibu! Eta eskera irtetzen bada? Egiyetako beartsuentzat emana daguen legezko zigorra, arkituko du edozer lekutan jipoatze gogor bat artu dezan limosnaren ordañetan.\nEa bada nekazariyak; zuen gaiñ dago kaletarren osasunan iraupen guztiya, eta zuen esku gure zañetan dabillen odolaren aberastasuna. Baserriyetan ugaritzen badituzute beiak, ezker aundiyen jabe izango zerate umanearen aldetik. Eta oraiñ... deadar bat datorkit biyotzaren zakon, zakonetik; baldiñ birikaspoak laguntzen badirate, oju egingo det berak ematen diraten indar guztiyakin...\nUmanearen mesederako, ugari bedi... Esnea.


Charles Chaplinaren zine-ondarearen atzera begirakoa, Iruñean - Nontzeberri\nHasiera/IKUS-ENTZUN/Charles Chaplinaren zine-ondarearen atzera begirakoa, Iruñean\nCharles Chaplin zuzendari britainiarrari eskainitako zinema-zikloa ondu da ekainaren 8tik abuztuaren 30era Iruñeko Kondestableko ekitaldi aretoan. Bere zine-ondare osoari emandako atzera begirakoa izango da, eta zortzi film egongo dira ikusgai, Chaplin zaleen gozagarrirako.\nHala, Iruñeko Udalaren eta Bilbo Arte Fundazioaren arteko lankidetza-hitzarmenari esker egingo den zine zikloak, honako filmak proiektatuko ditu hilabete honetan: ekainaren 8an, 20:00etan, Armas al hombro eta Días de perro film laburrak; ekainaren 15ean, Al sol eta Un día de juerga; ekainaren 22an, Vacaciones, Día de paga eta Peregrino; eta ekainaren 29an, El chico film mitikoa.\nUztailean eta abuztuan ere oparo dator egitaratua eta proiektatuko diren filmen artean izango dira, La quimera de oro, Tiempos modernos edota El gran dictador bezalako film mitikoak.\nAndré Bazin zuzendari handiak zioenez, Chaplinek sortutako pertsonaia omen zen bere arrakastaren arrazoia eta bere artea ez omen zen harriduran oinarritzen, baizik perfekzioan.\nZirkutik zine mundura salto egin zuen Chaplinek bere zine estilo propioa sortuz eta ikono unibertsal bihurtuz. Komiko handia zen Chaplin, baina edonork ez bezala pertsonifikatu zituen tristura eta malenkonia ere.\n“Behartsuen filosofia irudikatzen du, berak bazekielako zein ziren errepresentatu beharreko pertsonaiak; Nazismoaren goren puntua zetorren momentuan, Hitlerren karikatura egin zuenean bezala”, diote bere pertsonaiaren inguruan zikloaren antolatzaileek.\nZine zikloaren programazio osoa, hemen.


Son Goku Ultra Instinct maiatzaren 22an helduko da Dragon Ball FighterZra - Berriak - Game Erauntsia - Bideojokoak euskaraz\nSon Goku Ultra Instinct maiatzaren 22an helduko da Dragon Ball FighterZra\nLander Unzueta | 2020/05/12 18:00 Berriak\nGokuren formarik boteretsuena hirugarren denboraldiko bigarren borrokalaria izango da, Keflaren atzetik.\nOtsailean FighterZren hirugarren denboraldiari hasiera eman zion Bandai Namcok, eta orain denboraldiko bigarren borrokalariaren txanda iritsi da. Son Goku bere Ultra Instinct transformazioa erabilita maiatzaren 22an helduko da Dragoi Bolaren borroka jokora.\nDragoi Bola Super telesailean lortu zuen Son Gokuk aipatutako forma berria. Norbere senak aginduta etsaien erasoen aurrean erreakzionatzea da Ultra Instinctek eskaintzen duen ahalmena, eta hori FighterZ-n modu bikainean islatu dute garatzaileek.\nTrailerrean ikus daitekeenez Son Goku UIk erasoak saihestu eta horiek bueltan itzultzeko hainbat mugimendu berezi izango ditu; counter eta parryetan oinarritutako borrokalaria izango da.\nDragon Ball FighterZ orain bi urte pasata argitaratu bazen ere, Arc System Works garatzailea etenik gabe lanean aritu da beraien lana hobetu eta handitzeko helburuarekin.\nHorren erakusgarri bikainak dira orain arte ospatutako hiru denboraldiak. Bakoitzak borrokalari eta aldaketa berriak gehitu dizkio FighterZri, eta hirugarren denboraldian aldaketa horiek areagotzeko asmoz agertu dira garatzaileak.\nSon Goku UI kaleratuta, oraindik beste hiru borrokalari faltako dira hirugarren denboraldia osatzeko. Bandai Namcok ez du argitu nortzuk izango diren, baina zaleen artean Dortoka maisua, Mr. Satan edota Omega Shenron bezalako pertsonaien aldeko apustuak ikusten ohi dira.


Olentzero Mari Domingi lankide aritu zen Buenos Airesko Iparraldeko Euskal Etxeko Urte Amaiera Jaian — Euskal Kultura\nHemen zaude: Hasiera → Albisteak → Olentzero Mari Domingi lankide aritu zen Buenos Airesko Iparraldeko Euskal Etxeko Urte Amaiera Jaian\nBuenos Aires, Argentina. Urteko egitarauaren azken ekintza publiko esanguratsua burutu zuten Iparraldeko Euskal Etxeko Kultur Azpibatzordeko arduradunek abenduaren 8an. Olentzero Pesta Moreno kaleko egoitzako kintxoan burutu zen eta urtero bezala, lagun anitz bildu zituen.\n[Jaiarekin hasteko, ardo, kalimotxo eta garagardo batzuk partekatu zituzten antolatzaile eta gonbidatuek. “Freskagarri batzuk ere eskaini genituen izpiritu ‘ahula’ dutenentzat”, azaldu dio txantxa artean irribarretsu Norma Rios-ek EuskalKultura.com-i (argazkiaIEE)]\nAfalostean eta Euskal Herriko ikazkinaren etorrerarekin bat eginez, ustekabe bat zeukaten prestatuta anfitrioiek. Carlos Martinez etxeko Olentzerok bere lankidea aurkeztu zion bildutako jendeari. Mari Domingi (Rosa Isabel Misciagna-k antzeztua) lagundu zion opariak egiten eta ‘errieta bota zion mutilari etxeko lanak ez egiteagatik’, bertan azaldu zutenez. Mari Domingi, izen-bereko euskal gabon kanta ezagunaren proptagonista da eta, azken urteotan Euskal Herriko hainbat lekuetan gailentzen ari den ekinbidearen arabera, Olentzerorekin batera haurren artean opari-emate lanaren ardura hartzen duen emazte-figura da, askotan Ertaroko euskal jantzi herrikoiez dotore beztitua.\n[Olentzerok eta Mari Domingik Gobonetako izpiritua ekarri zuten Moreno kaleko etxera (argazkiaIEE)]\nTaularatzeaz gain, Emilio de Candidok kontatu zien gonbidatuei bi pertsonaia hauen istorioa eta zeregina euskal Eguberrietan. Antzezlana bukatutakoan, opariak banatu zituen Olentzerok betiko tradizioari jarraituz: gozokiak zintzo portatu zirenentzat eta ikatza gaizto edo kixkun-kaxkun jardundakoentzat.\n[Guztiek gehien espero zuten momentua: Olentzero gozokiak eta ikatza banatu zituen publikoaren artean (argazkiaIEE)]\nJaiarekin segitzeko, Juan Carlos Ibarrolak egindako eskulanak zozketatu ziren eta horren ondoren Cristina Cordararen zuzendaritzapean euskal errepertorioko zenbait kantu interpretatu ziren.\n[Iparraldeko Euskal Etxeko Kultur Batzordeko zenbait kide: Juan Carlos Ibarrola, Carlos Bordagaray, Norma Rios, Carlos Martinez eta Cristina Cordara (argazkiaIEE)]\n‘Hator Hator’ abestia kantatu eta gero, bildutako guztiek euren kopak altxatu zituzten topa egiteko. Jaia euskal dantza eta erromeri giro nabariko aire eta alegrantziaz bukatu zen Moreno kale buenosairestarreko euskal etxearen trinketean.\nOlentzero maitagarriak gozokiak -eta ikatza- banatu zituen Iparraldeko Euskal Etxean (argazkiaIEE)\nOlentzerok eta bere istorioak presentzia berezia izan zuten Buenos Airesko CVFek eratutako urte amaiera jaian


Herritarren parte hartzea udal politikaren erdigunean kokatzea oinarritzat du udal gobernu honek, eta hala jasoa du bere gobernu planean, ehun neurri batzen dituen “Gero bat denontzat” planaren 67. puntuan. Egiteko modu hori egonkortu eta arautzeko helburuz, herritarren parte hartzerako ordenantza lantzen ari da.\nEtorkizuneko ordenantzaren testuak, besteak beste, gai hauek jasoko ditu: herritarrek parte hartzearen esparruan dituzten eskubideak zehaztea (eskaerak egiteko eskubidea, proposamenak egiteko eskubidea, herri-ekimena, etab.), parte hartzeko organoen definizioa (sektoreko eta lurraldeko kontseiluak, foroak, behatokiak…), parte hartzeko tresnak (herri kontsulta, herritarren kontsulta, entzunaldi publikoa, etab.) edo herritarren eta Udalaren arteko lankidetzarekin lotutako bestelako alorrak (zerbitzuen kudeaketa komunitarioa, udaleko onura publiko izendapena, etab.) zein parte hartze digitala.\nOrdenantza egin eta onesteko 10 hilabeteko lan prozesu bat diseinatu da. Honek hainbat fase ditu eta horietako batean baino gehiagotan udaleko arloek, herritarrek eta gizarte eragileek parte hartzeko aukera izango dute.\nProzesua legeak ezarritako kontsulta publikoko fasearekin hasiko da. Fase horretan, etorkizuneko ordenantzaren eraginpean egon daitekeen pertsona edo erakunde orok bere iritzia eman ahal izango du arau proiektuari buruz. Horretarako, ekarpenak jasotzeko espazio bat prestatu da parte hartzeko plataforman (erabaki.galdakao.eus). Hau ekainaren 3tik 17ra egongo da zabalik.\nOndoren, hiru bilera egingo dira, ekainaren 9an eta 23an eta uztailaren 14an, eta Galdakaoko herritar guztiei parte hartzeko gonbita egiten zaie. Hiru saio izango dira, eta ordenantzaren edukiak landuko dira, hiru multzotan banatuta:\nsaioa (ekainak 9): herritarren ekimenak eta parte hartze prozesuak.\nsaioa (ekainak 23): parte hartzeko eta kontsultak egiteko organoak eta mekanismoak.\nsaioa (uztailak 14): ekintza komunitarioa eta lankidetza publiko-soziala.\nSaioak udaletxean bertan egingo dira, 18:00etatik 19:30era.\nInteresatuek erabaki.galdakao.eus plataformaren bidez eman beharko dute izena “Parte-hartze ordenantza” izeneko prozesuan, edo partaidetza@galdakao.net helbidera mezu bat bidalita, zein 688830479 zenbakira deituta edo mezua bidalita (whatsap edo Telegram).\nInformazio gehiago erabaki.galdakao.eus webgunean.


Muskizko Udala - Euskara ikastaroak egiteko diru-laguntzak onartu ditu Muskizko Udalak\nEuskara ikastaroak egiteko diru-laguntzak onartu ditu Muskizko Udalak\nEuskara ikasteko diru-laguntzak eta udalerriko merkataritza eta ostalaritza guneetan euskarazko errotulu eta toldoak instalatzeko diru-laguntzen deialdia onartu ditu Muskizko Udalak. Diru-laguntza hauek bideratu ahal izateko, orotara, 10.000 euroko aurrekontu-partida dago, eta Muskizko udalerrian euskara sustatzeko neurrien barruan sartzen dira bata eta bestea.\nAurreko ekitaldietan bezalaxe, udalerrian euskara sustatzeko diru-laguntzak onartu ditu Muskizko Udalak. Deialdietako aurrekontu kopuruei dagokienez, nabarmendu beharra dago ez dela murrizketarik izan euskara ikasteko herritarrentzako diru-laguntzetan, Muskizko Udaleko langileen laguntzetan eta udalerriko saltokietan euskarazko errotulu eta toldoak instalatzeko laguntzetan.\nUdalerrian erroldatuta dauden herritarrentzako diru-laguntzei dagokienez, diruz lagunduko dira HABEk homologatutako zentro publiko eta pribatuetan egiten diren ikastaroak. Diru-laguntza hauen bidez ez da diruz lagunduko hezkuntza zentroetako eskolaz kanpoko ekintzarik, ez eta Guraso Elkarteek antolatutako jarduerarik ere.\nLaguntza hauek matrikularen % 50 itzuliko diete ikasleei, betiere 300 euroko muga gainditu gabe, ikasleko eta ikastaroko. Laguntza hauek jaso ahal izateko ezinbestekoa da udalerrian erroldatuta egotea, eskaini diren orduen % 85 jasotzea eta maila gainditzea. Nolanahi ere, begiraleek eta Muskizko Udalean erregistratuta dagoen kirol edo kultura elkarteren bateko kide direnek matrikularen % 75 jaso ahalko dute, betiere 300 euroko muga gainditu gabe.\nElebitasun aktiboaren irizpideei jarraiki euskarazko toldo edo errotuluren bat instalatu duten Muskizko ostalaritza eta merkataritza saltokiek diru-laguntza hauek eskuratu ahalko dituzte. Elementu bakoitzeko, gehienez, % 50 jaso ahalko da, betiere 360 eurotik pasa gabe, errotulu edo toldoak euskara hutsez baldin badaude. Zenbatekoaren % 30 da diru-laguntza, testua bi eletan dagoen kasuetan, hori bai, euskara era batera edo bestera lehenetsi beharko da testu elebidunetan.


JUNIOR EUSK. LIGA: Berdintasun handia nesketan; garaipen erosoak mutiletan - Euskal Saskibaloi Federazioa\nAlbisteak / Nabariak / JUNIOR EUSK. LIGA: Berdintasun handia nesketan; garaipen erosoak mutiletan\nJUNIOR EUSK. LIGA: Berdintasun handia nesketan; garaipen erosoak mutiletan\nA1 multzoen arteko kontraste handia. Nesken mailan, bi partida bi puntugatik erabaki ziren, dagoen berdintasun handia egiaztatzeko. Mutilen mailan, Fundación Bilbao Basket eta Fundación 5+11 taldeek ez zioten aukerarik eman.\nEmoziorik gabeko larunbata. Fundación 5+11k 104-47 gainditu zuen Easo Urdaburu eta Fundación Bilbao Basket-ek 85-44 irabazi egin zuen Typo 90 Askatuak taldearen kantxan.\nBihar, jardunaldiko azken partida: Toju Fundación 5+11 – Mondragon Unibertsitatea.\nTake Burruntzi da bigarren fasean bi garaipen lortu dituen talde bakarra: gipuzkoarrek Santurtziri irabazi zioten, 77-60ko emaitzarekin.\nAzkoitian, partida eroa: 17 puntuko aldea Electro Alavesa Araberrirentzat hirugarrenean (25-42), Alter Consulting ISB-k erremontada sortu zuen, 25-4ko partzialari esker (59-50) eta bisitarien 0-6koa garaipena lortzeko (71-73).\nEta Mendin, Arabako derbian, Jotakek AXA Amurrio gainditu zuen (77-60).\nBere estreinaldian bigarren fasean, Electro Alavesa Araski Ointxe! GDKO Ibaizabal-i irabazi zion, 60-58ko emaitzarekin.\nEmaitz berbera Malosten, Lointek Gernika eta Asador 10 Gibajas taldeen arteko lehia oso parekatuaren ondoren. Beti aurretik etxekoak, amore ez eman bisitariek.\nEta Bilbon, lehen zatiko amaieran lortutako 0-12ko partzialak eta zazpi hirukok bigarren eta hirugarren laurdenaren artean ihes egiten baimendu zion Easo Ibaeta Basket-i, Loiola Indautxuren aurka (49-64).\nMajorin, Ordiziak ez zion aukerarik eman Araberriri (94-27).\n19 maiatza, 2021|Junior Euskal Liga, Junior Mutilak, Junior Neskak, Nabariak|


Euskarazko bilaketak Googlen munduko hainbat hiritan Sustatu.eus - Teknologia albisteak\nEuskarazko bilaketak Googlen munduko hainbat hiritan\n2015-07-30 : 08:59\nDatuen kazetaritzako proiektuak erakusten eta garatzen dituen Google News Lab delakoak, munduko zenbait hiritan egiten diren bilaketak aztertu ditu. Munduko bederatzi hiritan egindako azterketa horretan, euskara gehien Madrilen erabili izan da 2015ean, gero Parisen, eta gero Shanghain!\nDatuak aztertzeko bederatzi hiri bakarrik hautatu dituzte (Berlin, Delhi, Londres, Madril, New York, Paris, Sao Paulo, Shanghai eta Toronto), baina hizkuntzen aldetik, dozenaka aztertu dituzte. Zergatik hiri gehiago ez? Ez dakigu, baina munduko megalopolis handienetakoak ere falta dira bertan, Mexiko Hiria edo Tokyo, kasu.\n2004tik 2015erako datuak ageri direnak, eta euskarari dagokionez, Madril da nabarmen ageri den hiria, diferentzia handiz. Izatez, grafiko interkatiboak uzten dizu ikusten hiri nagusia kenduta, ala harekin.\nBigarren posizioan Paris ageri da urte gehienetan, baina Londres gailentzen zaio uneren batean. Gainerako hiriak, tarteka agertzen dira, Berlin sarrixeago, gutxiagotan Sao Paulo, Shanghai edo Toronto.\nHala ere, portzentaia infimoak dira. Datuen arabera, Shanghain aurten egin diren bilaketen %0.000678 izan dira euskataz. Googlek dio, gainera, Shanghaiko datuak direla baitazpadakoenak, erabilpen murritzagoak duelako Googlek Txinan.\nGooglek Github-en egin ditu publiko datuok. The Washington Post-ek artikulua argitaratu zuen atzo honetaz.\n2015-07-30 : 10:13\nIrakurle pare bat hiriz hiriko datuetan fijatu da, bereziki Madrilgoetan. Espainiako hiriburuan, aurten egin diren bilaketen portzentaia, euskara 6. hizkuntza da.\nSustatu.eus | Madril, Google bilaketak hizkuntzen arabera, euskara 6. © cc-by-sa: sustatu\nGainera, badirudi urtez urte portzentaia handituz doala:\nUrte horietan zehar, halaber, ingelesa da bigarren hizkuntza Madrilen, eta katalana 3.a.\nGauza bat izan daiteke non zauden zu fisikoki, eta bestea non daukan irteera puntua zure Interneteko konexioak. Oraintxe egin dugu aproba bat bulegoan: mugikorraren 3G konexio bidez webgune batean sartu gara eta Google Analytics-ek Madrilen kokatu du mugikorra. Beraz, litekeena da nik mugikorrean bilaketa bat euskaraz egiten dudanean, 3G bidez konektatua egonik, Madrilen egindako bilaketa moduan agertzea.


Datorren maiatzaren 11an Geoloeguna burutuko da Euskal Kostaldeko Geoparkean — Debabarrena turismo\nDatorren maiatzaren 11an Geoloeguna burutuko da Euskal Kostaldeko Geoparkean\nDatorren maiatzaren 11an Geoloeguna burutuko da Euskal Kostaldeko Geoparkean Gipuzkoako Foru Aldundiak eta UPV-EHUk elkarrekin antolatutako irteera geologiko honek Geoparkearen historia geologikoa eta bertako altxor nagusiak ezagutzera emateko aukera eskainiko du. https://www.debabarrenaturismo.com/eu/albisteak/datorren-maiatzaren-11an-geoloeguna-burutuko-da-euskal-kostaldeko-geoparkean https://www.debabarrenaturismo.com/eu/albisteak/datorren-maiatzaren-11an-geoloeguna-burutuko-da-euskal-kostaldeko-geoparkean/@@download/image/Salida Algorri Geoparkea.JPG\nGipuzkoako Foru Aldundiak eta UPV-EHUk elkarrekin antolatutako irteera geologiko honek Geoparkearen historia geologikoa eta bertako altxor nagusiak ezagutzera emateko aukera eskainiko du.\nAurten, Gipuzkoan, Geoloegunaren III. edizioa Euskal Kostaldeko Geoparkean egingo da datorren maiatzaren 11an, larunbata. Hain zuzen, Geoloegunak aurten bat egingo du Euskal Kostaldeko Geoparkeak maiatzaren 24tik ekainaren 2ra ospatuko duen Geoparkearen Asteko egitarauarekin.\nGeoloeguna Gipuzkoako Aldundiak eta UPV-EHUk elkarrekin antolatutako ekimena da, gure lurraldeko txoko geologiko garrantzitsuenak jendeari gerturatzeko helburuarekin. Aurreko bi urteetan Arantzazun eta Aralarren egin dira irteera geologiko hauek.\nAurten, partaideek, Debatik Zumaiara oinezko ibilbidea eginez Flysch mota desberdinak ezagutuko dituzte eta Geoparkearen historia geologiko harrigarria ulertzeko aukera izango dute. Suntsipen masiboak, beroketa klimatikoak, koral arrezifeak, lurrikara handiak eta beste hainbat kontu interesgarri izango dira mintzagai ibilaldian zehar.\nIrteera publiko zabalari zuzenduta dago eta plaza mugatuak dira. 7 orduko iraupena du ibilaldiak. Hitzordua goizeko 9:00etan izango da Deban. Arropa eta zapata egokiak eramatea gomendatzen da eta baita bazkaria ere. Izen-ematea doakoa da eta Euskal Herriko geologoen elkartean egin behar da 944 431 183 telefonora deituz edo paisvasco@icog.es helbidera idatziz.\nZientziaren dibulgazioa oinarri\nGeoloegunen helburu nagusia gure lurraldeko geologia eta geologoen lanbidea gizarteratzea da. Horretarako, urtero, geologoek gidatzen duten doako mendi irteera bat antolatzen da publiko zabalari zuzenduta. Irteera hauek gure lurraldeko paisaia ezberdinak "begi geologikoekin" ikusteko aukera eskaintzen digute eta zuzenean zientzialarien lana ezagutzeko abagunea ere izaten da. Irteera hauekin, bestalde, gure paisaien bidez planetaren funtzionamendua ulertaraztea eta ondare geologikoa kontserbatzearen garrantziaz jabetzea bilatzen da.\nGeolodiak 2005. urtean hasi ziren Teruelgo Aliaga parke geologikoan, bertako biztanleei inguruko geologia ikusgarria erakusteko asmoz. Gaur egun, 8 urte beranduago, Espainiar estatuko lurralde guztietan egun berean ospatzen da Geoloeguna. Azken urteotan milaka lagunek hartu dute parte eta urtero-urtero gero eta jende gehiago hurbiltzen da zientziaren dibulgazioan oinarri duen ekimen honetara. Egun, geologiaren dibulgaziorako egiten den ekimen handiena eta arrakastatsuena bilakatu da.\nKlikatu hemen kartel iragarlea ikusteko.


Archives: Ekitaldi nagusiak\nUrria oparoa izaten da Ataunen antzerkiari dagokionez. Antzeztaun izeneko zikloaren barruan, askotariko emanaldiak eskaintzen dira herri guztian zehar eta adin guztietako pertsonentzat. Informazio gehiago www.intujaiteatro.blogspot.com webgunean. […]\nUrriko azken igandean\nAtaungo hiru auzoak zeharkatzen dituen korrikaldi hau urriaren azken igandean izaten da eta 1980. urtetik antolatzen da. Lasterketa oso herrikoia da; partaide guztiek jasotzen dute herrian bertan ekoitzitako produktu sorta bana, eta hainbat sari zozkatzen dira partaide guztien artean. […]\nOrganoa eta organo kontzertua\nUztaileko 3. larunbata eta abuztuko 1go igandea\nOrgano barrokoaren nazioarteko jaialdia urteaz geroztik urtero antolatzen da organo barrokoaren nazioarteko jaialdia. Uztailaren azken aldera izaten da, larunbatarekin, San Martingo elizan, eta, goi mailako organo-jotzaileez gain, artistaren batek parte hartu ohi du (Uxue Alberdi, Erramun Martikorena, Mixel Ducau, Thierry […]\nUrriko lehen igandean\nUrriko lehen igandean egiten da. Goizean, partaideek izena ematen dutenean 5 gai ematen zaizkie eta goiz osoan atera beharko dituzte gai horiei buruzko argazkiak. Ataungo Argazki Rallya Euskal Herriko “Herriz-herri” txapelketan sartzen da. […]\nAbenduko bigarren asteburuan\nDurangoko Azokaren ondorengo asteburuan egiten da liburu eta disko azoka. Liburuak eta diskoak % 15 merkeago erosteko aukera egoten da, baita egile batzuekin hitz egiteko ere, beren lanak aurkeztera etortzen dira eta. Ataunekin lotura duten argitalpenei edo sortzaileei tarte berezia […]\nUztaileko bigarren asteburuan\nGarai bateko ipuin eta kondaira harrigarrien munduan murgiltzeko aukera ematen duen ibilaldia, Barandiaran Museotik abiatu eta Kaxio ibilbidean barrena, San Martingo plazara. Uztaileko bigarren larunbatarekin egin ohi da, eta adin guztietako pertsonek egiteko modukoa da. Jentilbaratza Kultur Elkartea antolatzen du. […]\nAzaroko lehen larunbatean\nBi urtez behin egiten den antzezlana da. Joxemiel Barandiaranek bildutako mitologia hartu eta plazaratzea du helburu antzezlan gisa. Jentilbaratza kultur elkarteak antolatzen du. Informazio gehiago: www.jentilbaratza.eus. […]\nMemoria historikoa “Iragana gogora ekartzen”\nHerriko hainbat elkartek lankidetzan antolatzen duten zikloa, Ataungo zein Euskal Herriko gertaera historikoak plazaratzeko helburuarekin. Udazken-neguan izaten da, eta hainbat ekitaldi mota antolatzen dira: hitzaldiak, jarduera gidatuak, kontzertuak, omenaldiak… . […]\n© 2021 Ataungo udaletxea


Ramon Estruch, PREDIMED azterlanaren koordinatzailea | Consumer\nRamon Estruch, PREDIMED azterlanaren koordinatzailea\nDieta-ereduez ari gara, ez elikagaiez\nMediterraneoko Dietaren bidezko Prebentzioari buruzko Proiektuak (PREDIMED), Ramon Estruch-ek koordinatuta, ebidentzia zientifikoak eman nahi ditu dieta mediterraneoak arrisku kardiobaskularreko faktore guztiak murrizten dituela frogatzeko. Duela gutxi, lehen emaitzak argitaratu zituzten, dieta bati oliba-olio edo fruitu lehor gutxi gehitzearen ondorioei buruz. PREDIMED ikerketaren emaitzen arabera, dieta oliba-olioz osatu zuten pertsonek arterien hantura-adierazleak %8 jaitsi zituzten. Dieta fruitu lehorrekin osatu zutenak %9 ziren. Bi kasuetan, emaitza analitiko hori eta beste batzuk hobeak ziren koiperik hartzen ez zutenetan baino, gomendio klinikoei jarraituz. Egileentzat, proiektuak gizarteari ahalik eta zehaztasun zientifiko handienarekin gomendioak egiteko aukera emango du. Horren ondorioz, dieta mediterraneoa lehen mailako osasun publikoko neurritzat hartuko da.\nDIETEN EREDUAK ETA BIZIMODUAK\nRamon Estruch atsekabetuta dago Predimed bezalako ikasketak oso neketsuak direlako eta "administrazioaren laguntzak dauzkagun arren, horiek ez dira inoiz nahikoak". Batez ere, prebentzioezinbestean egin behar direla azpimarratzen du kexak. "Infartua izan dutenean eta botikak emateko mugitzen da jendea". Baina, dio Estruch-ek, gaixotasunaren tunelean sartzea eragozteko gakoa prebentzioa da. Mediterraneoko dieta da prebentzio horren faktore erabakigarrietako bat. Paradoxa da ezen, gero eta okerrago jaten den arren, bio edo mediterraneo faktorea oso ondo saltzen dela produktuetan.\n"Hitz horiek asko gehitzen dira merkatuan, eta kalitate-kontrola egon beharko litzateke, populazioa ez engainatzeko. Ezin dira saldu 'patatak Mediterraneoko erara' %5 oliba-olioarekin soilik", dio Estruch-ek. Moda horren ondorioa elikagai kontzentratu jakin batzuen eguneroko ekarpena bermatzen duten produktuen sorta ere bada: fruta, barazkiak… Baina, ohartarazi du Estruch-ek, batzuetan, elikagai guztien baturak, bakarka bilduta, ez duela guztizkoa egiten, «elikagai batzuek beste batzuei eragiten dietelako, eta testuinguruak ematen dietari onura osoa».\n"Guk defendatzen dugun benetako dieta Mediterraneoko bizimodua da, eta ez fruta injekzio batean "entxufatzea", dio Buntchek. "Ona da bazkaltzen esertzea. Lagunekin solasean aritzeak badu alderdi positibo bat, ez bakarrik amaieran bi sagar hartzea. Horregatik hitz egiten dugu ereduez, ez elikagaiez".


Free chat Mendoza. Ausazko arrotz doan txateatu berehala Mendoza tik.\nFree chat Mendoza\nOngi etorri Chatroulette MendozaEdozein lekutan, munduko pertsona aleatory bat konektatzeko. Chatroulette Mendoza dezakezu honako aukeren artean aukeratu:- Guztiak pertsona mota Mendoza doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nMendoza hirien zerrenda: